open-index/open-wikipedia-markdown huggingface dataset:
সঞ্জীৱ সভাপণ্ডিত

** সঞ্জীৱ সভাপণ্ডিত** () অসমীয়া চলচ্চিত্ৰৰ এজন পৰিচালক আৰু অভিনেতা। ১৯৫৭ চনত তেওঁৰ জন্ম হয়। তেওঁ মেকানিকেল ইঞ্জিনিয়াৰিং বিষয়ৰ উপৰিও এম.বি.এ. বিষয়তো শিক্ষাগ্ৰহণ কৰিছিল। গুৱাহাটীৰ অসম অভিযান্ত্ৰিক মহাবিদ্যালয়ত পাঁচ বছৰ অধ্যাপকৰ পদত থকাৰ অন্তত তেওঁ অসম চৰকাৰৰ উদ্যোগত সমবায় খণ্ডত ৰঙিয়াৰ ওচৰৰ তুলসীবাৰীত গঢ় লৈ উঠা উত্তৰ-পূৰ্বাঞ্চলৰ সৰ্ববৃহৎ বস্ত্ৰ্ উদ্যোগ *অসম পলিয়েষ্টাৰ মিল লিমিটে়ড*ৰ (APOL) সৈতে জড়িত হৈ পৰে। ২০০২ চনলৈ তেওঁ এপ’লৰ সঞ্চালক হৈ থাকে। ১৯৯৪ চনত গুৱাহাটীৰ নুনমাটিত অসমীয়া মাধ্যমৰ বেচৰকাৰী অসম জাতীয় বিদ্যালয় নামেৰে এখন বিদ্যালয় গঢ় লৈ উঠে। এই বিদ্যালয় গঢ় দিয়া অন্যতম ব্যক্তি আছিল সঞ্জীৱ সভাপণ্ডিত। 

সভাপণ্ডিতে ছাগলী পৰিবহণৰ বাবে এটা অভিনৱ পদ্ধতিৰ উদভাৱন কৰিছিল, যিটো আছিল এক মানৱীয় ব্যৱস্থা। তেওঁ এজন লেখকো। 
## চলচ্চিত্ৰপঞ্জী
সভাপণ্ডিতে পৰিচালনা কৰা ছবিসমূহ হ'ল-
#জুয়ে পোৰা সোণ (২০০৪)
#জাতিংগা ইত্যাদি (২০০৬)
#জাংফাই জোনাক (২০১২)
#জীয়া জুৰিৰ সুবাস (২০১৪)
#দিকচৌ বনত পলাশ (২০১৬)

৫১তম ৰাষ্ট্ৰীয় চলচ্চিত্ৰ বঁটা মহোৎসৱত (২০০৪) জুয়ে পোৰা সোণে পৰিবেশ সংৰক্ষণ/পৰিৰক্ষণ শিতানত শ্ৰেষ্ঠ ছবিৰ বঁটা লাভ কৰিছিল। তাৰোপৰি ছবিখন ভাৰতীয় পেনোৰামালৈও নিৰ্বাচিত হৈছিল। শ্ৰেষ্ঠ অসমীয়া ছবিৰ ৪৬তম ৰাষ্ট্ৰীয় চলচ্চিত্ৰ বঁটা প্ৰাপক, জাহ্নু বৰুৱা পৰিচালিত কুশল (২০০১) ছবিত সভাপণ্ডিতে নাম-ভূমিকাত অভিনয় কৰিছিল।

## তথ্য উৎস

## বাহ্যিক সংযোগ
*

শ্ৰেণী:অসমীয়া ভাষাৰ চলচ্চিত্ৰ পৰিচালক
শ্ৰেণী:অসমীয়া চলচ্চিত্ৰৰ অভিনেতা
শ্ৰেণী:জীৱিত ব্যক্তি
মাজুলী মহাবিদ্যালয়

**মাজুলী মহাবিদ্যালয়** () হৈছে নদীদ্বীপ মাজুলীৰ কমলাবাৰীত অৱস্থিত এখন উচ্চ শিক্ষাৰ প্ৰতিষ্ঠান। ১৯৬২ চনত স্থাপিত মহাবিদ্যালয়খন অসম উচ্চতৰ মাধ্যমিক শিক্ষা সংসদ আৰু ডিব্ৰুগড় বিশ্ববিদ্যালয়ৰ সৈতে সংযুক্ত হৈ থকাৰ লগতে ভাৰতৰ বিশ্ববিদ্যালয় অনুদান আয়োগৰ (চমুকৈ UGC) দ্বাৰা স্বীকৃতিপ্ৰাপ্ত। মহাবিদ্যালয়খন বৈষ্ণৱ ধৰ্মৰ পীঠস্থান স্বৰূপ সত্ৰ আৰু সেউজীয়া পথাৰৰ পৰিৱেশেৰে আবেষ্টিত।

## ইতিহাস
১৯৬২ চনৰ ১৭ ছেপ্টেম্বৰ তাৰিখে মাজুলীক শিক্ষাৰ জ্যোতিৰে আলোকিত কৰিবলৈ মাজুলী মহাবিদ্যালয় প্ৰতিষ্ঠা কৰা হৈছিল। ভৌগোলিক ভাৱে অন্য অঞ্চলৰপৰা পৃথকী কৰণ আৰু সেই অঞ্চলৰ লোকৰ শিক্ষাৰ অনগ্ৰসৰতাৰ বাবে এজন উচ্চ শিক্ষাৰ প্ৰতিষ্ঠান আৰম্ভ কৰাটো জৰুৰী হৈ পৰিছিল। ৬০ ৰ দশকত মূলসূঁতিৰ সৈতে সংলগ্ন হৈ আগবাঢ়ি যোৱাটো এক প্ৰত্যাহ্বান স্বৰূপ হৈ পৰিছিল। এচাম সচেতন লোক আৰু সমাজ সেৱকে উপলব্ধি কৰিছিল যে কেৱল শিক্ষাৰ দ্বাৰা হে ই সম্ভৱ। ১৯৬২ চনৰ মাৰ্চ মাহত মাজুলী মিলন সংঘ, কমলাবাৰীত এক ৰাজহুৱা সভা অনুষ্ঠিত হৈছিল। সভাখনৰ একমাত্ৰ উদ্দেশ্য আছিল মাজুলিয়ানসকলক উচ্চ শিক্ষা প্ৰদানৰ বাবে এখন মহাবিদ্যালয় স্থাপনৰ ওপৰত আলোচনা কৰা। সভাখনে কামটো আগবঢ়াবলৈ সকলো সম্প্ৰদায়ৰ সদস্যক লৈ এখন পৰিচালনা সমিতি গঠন কৰিছিল। স্বৰ্গীয় কেশৱৰাম বৰাক পৰিচালনা সমিতিৰ সভাপতি আৰু স্বৰ্গীয় কৃষ্ণ কান্ত গোস্বামীক সম্পাদক নিৰ্বাচিত কৰা হৈছিল। সেই সময়ত প্ৰলয়ংকৰী বানপানীয়ে তেওঁলোকৰ ঐতিহাসিক প্ৰচেষ্টাত প্ৰত্যাহ্বান সৃষ্টি কৰিছিল; কিন্তু তেওঁলোকে কেইজনমান নিষ্ঠাৱান ব্যক্তিৰ সৈতে পদব্ৰজেই প্ৰতিটো প্ৰান্ত ভ্ৰমণ কৰিছিল আৰু জনমত সংগ্ৰহ কৰিছিল, প্ৰস্তাৱিত মহাবিদ্যালয়খনৰ বাবে অনুদান সংগ্ৰহ কৰিছিল। এনেকৈয়ে মাজুলীত মহাবিদ্যালয় খোলাৰ সপোন পূৰণ হৈছিল। মাজুলীৰ আন এজন ব্যক্তি অতুল চন্দ্ৰ গোস্বামীয়ে তেতিয়া উত্তৰ লখিমপুৰ মহাবিদ্যালয়ত ইতিহাসৰ প্ৰবক্তা হিচাপে কাৰ্যনিৰ্বাহ কৰি আছিল। তেওঁ নতুনকৈ স্থাপিত মহাবিদ্যালয়খনৰ সন্মানীয় অধ্যক্ষ হিচাপে সেৱা আগবঢ়াবলৈ সন্মত হৈছিল। তেওঁ ১৯৯৫ চনলৈকে এই পদত তেওঁৰ সেৱা অব্যাহত ৰাখিছিল। ১৯৮৮ চনত মহাবিদ্যালয়খনে ৰূপালী জয়ন্তী উদযাপন আৰু ২০১৩ চনত সোণালী জয়ন্তী উদযাপন কৰে।
## পাঠ্যক্ৰম
মহাবিদ্যালয়খনে উচ্চতৰ মাধ্যমিক, স্নাতক আৰু স্নাতকোত্তৰ পাঠ্যক্ৰম আগবঢ়ায়। তদুপৰি সময়ে সময়ে কেৰিয়াৰ কাউন্সেলিং, আলোচনাচক্ৰ,অনুপ্ৰেৰণামূলক আলোচনা আয়োজন কৰে আৰু শিক্ষাৰ্থীসকলক কেৰিয়াৰ গঢ়াত সহায় কৰাৰ বাবে প্ৰস্তুত কৰা চাকৰি-মুখী বহু ডিপ্লোমা আৰু প্ৰমাণপত্ৰ পাঠ্যক্ৰম আৰম্ভ কৰিছে। মহাবিদ্যালয়খনে কৃষ্ণকান্ত সন্দিকৈ ৰাজ্যিক মুক্ত বিশ্ববিদ্যালয় আৰু ডিব্ৰুগড় বিশ্ববিদ্যালয়ৰ সৈতে দূৰ শিক্ষণৰ জৰিয়তে স্নাতক আৰু স্নাতকোত্তৰ শিক্ষাৰ সুবিধাও প্ৰদান কৰে।

## পুথিভঁৰাল
মহাবিদ্যালয় খনে ডিজিটেল পদ্ধতিৰ শিক্ষাদানৰ লগতে পুথিভঁৰালৰ সুবিধাও আগবঢ়ায়। ২০১২ চনত মহাবিদ্যালয়খনৰ পুথিভঁৰালটো প্ৰথমগৰাকী অধ্যক্ষৰ সোঁৱৰণত " শিক্ষা ৰত্ন অতুল চন্দ্ৰ গোস্বামী গ্ৰন্থাগাৰ" হিচাপে নামকৰণ কৰা হয়।
## মহাবিদ্যালয় পত্ৰিকা
ছাত্ৰ একতা সভা আৰু শিক্ষকসকলৰ সহযোগত মাজুলী মহাবিদ্যালয়ত মহাবিদ্যালয় আলোচনী প্ৰকাশ কৰাৰ এক দীঘলীয়া পৰম্পৰা আছে। আগতে পত্ৰিকা খনক "মাজুলী মহাবিদ্যালয় আলোচনী" বুলি জনা গৈছিল। পিছলৈ ১৯৯৩ চনৰ পৰা "মাজুলিয়ান" নামেৰে প্ৰকাশ পাই আহিছে।  "সমীৰণ" নামেৰে এখন প্ৰাচীৰ পত্ৰিকাও মহাবিদ্যালয় খনত প্ৰস্তুত হৈ আহিছে।
## তথ্য সংগ্ৰহ

শ্ৰেণী:অসমৰ মহাবিদ্যালয়সমূহ
শ্ৰেণী:মাজুলী
যোৰহাট আইন মহাবিদ্যালয়

**যোৰহাট আইন মহাবিদ্যালয়** () অসমৰ যোৰহাটত অৱস্থিত এখন চৰকাৰী আইন মহাবিদ্যালয়। মহাবিদ্যালয়খনে ডিব্ৰুগড় বিশ্ববিদ্যালয় অধীনত ৩ বছৰীয়া আইন পাঠ্যক্ৰম, ৫ বছৰীয়া সমদ্বিত কলা আৰু আইনৰ স্নাতক ডিগ্ৰী আৰু আইনৰ স্নাতকোত্তৰ ডিগ্ৰী (LLM) প্ৰদান কৰে। মহাবিদ্যালয়খন ভাৰতীয় উকীল পৰিষদ,নতুন দিল্লীৰ দ্বাৰা স্বীকৃতিপ্ৰাপ্ত।

## ইতিহাস
যোৰহাট আইন মহাবিদ্যালয় উজনি অসমৰ প্ৰথমখন আৰু উত্তৰ পূব ভাৰতৰ দ্বিতীয়খন আইন মহাবিদ্যালয়। ১৯৬৪ চনত "নলিনী নাথ ফুকন স্মৃতি আৰু শিক্ষা সংস্থা"ৰ প্ৰচেষ্টাত মহাবিদ্যালয়খন প্ৰতিষ্ঠা হৈছিল। প্ৰথমাৱস্থাত গুৱাহাটী বিশ্ববিদ্যালয়ৰ অধীনত থকা মহাবিদ্যালয়খন পৰবৰ্তী সময়ত ডিব্ৰুগড় বিশ্ববিদ্যালয়ৰ সৈতে সংযুক্ত হয়।

## তথ্য সংগ্ৰহ

শ্ৰেণী:অসমৰ মহাবিদ্যালয়সমূহ
জাগীৰোড মহাবিদ্যালয়

**জাগীৰোড মহাবিদ্যালয়** () অসমৰ মৰিগাঁও জিলাৰ জাগীৰোডত অৱস্থিত এখন স্নাতক শিক্ষাৰ মহাবিদ্যালয়। ১৯৭৯ চনৰ ৮ আগষ্টত মহাবিদ্যালয়খন প্ৰতিষ্ঠা কৰা হৈছিল। বিজ্ঞান,কলা আৰু বাণিজ্য শাখাৰ বিভিন্ন পাঠ্যক্ৰম প্ৰদান কৰা মহাবিদ্যালয়খন গুৱাহাটী বিশ্ববিদ্যালয়ৰ অন্তৰ্ভুক্ত।

জাগীৰোড মহাবিদ্যালয় প্ৰাচীন তিৱা ৰাজ্যৰ ৰাজকোঁৱৰৰ বাসস্থান "ন- খোলা"ৰ সমীপত অৱস্থিত। এই অঞ্চলৰ এচাম দূৰদৰ্শী আৰু সংকল্পবদ্ধ সমাজকৰ্মীৰ প্ৰচেষ্টাতে মহাবিদ্যালয়খন গঢ় লৈ উঠিছিল। 

## বিভাগসমূহ

;কলা
* অসমীয়া
* বঙালী
* ভূগোল
* হিন্দী
* ৰাজনীতি বিজ্ঞান
* অৰ্থনীতি
* শিক্ষা
* ইংৰাজী
* ইতিহাস

;বিজ্ঞান
*জৈৱ প্ৰযুক্তি
*গণিত
*উদ্ভিদ বিজ্ঞান
*ৰসায়ন বিজ্ঞান
*পদাৰ্থ বিজ্ঞান
*প্ৰাণী বিজ্ঞান
*কম্পিউটাৰ বিজ্ঞান

;অন্যান্য
* বাণিজ্য
* খুচুৰা ব্যৱস্থাপনা
* মনোৰঞ্জন (অভিনয়)
* পৰ্যটন আৰু আতিথ্য ব্যৱস্থাপনা

## পুথিভঁৰাল
মহাবিদ্যালয়খনৰ কেন্দ্ৰীয় পুথিভঁৰালত শিক্ষক আৰু অনাৰ্চ পাঠ্যক্ৰমৰ শিক্ষাৰ্থীসকলৰ বাবে এটা প্ৰশস্ত পঢ়া হল আৰু কেইবাটাও কোঠা আছে। ইয়াত আলোচনী, ভিডিঅ' চিডি আদিকে ধৰি কিতাপৰ এক সমৃদ্ধ সংগ্ৰহ আছে। অনুষদৰ সদস্যসকলৰ পৰামৰ্শ অনুসৰি কিতাপবোৰ নিয়মীয়াকৈ ক্ৰয় কৰা হয়। 
মহাবিদ্যালয়খনৰ পুথিভঁৰালে বুক বেঙ্ক সুবিধা(উচ্চতৰ মাধ্যমিক আৰু স্নাতক পৰ্যায়ৰ শিক্ষাৰ্থীসকলৰ বাবে) শিক্ষাৰ্থীসকলৰ সহায়ৰ বাবে প্ৰৱৰ্তন কৰিছে। বুক বেঙ্কে মেধাৱী শিক্ষাৰ্থী আৰু অৰ্থনৈতিকভাৱে পিছপৰা পৰিয়ালৰ শিক্ষাৰ্থীসকলক পাঠ্যপুথি আৰু প্ৰসংগ-পুথিসমূহ প্ৰদান কৰে। মহাবিদ্যালয়ৰ অভ্যন্তৰীণ অংশীদাৰসকলৰ (শিক্ষক, কৰ্মচাৰী আৰু শিক্ষাৰ্থীসকলৰ) দান কৰা কিতাপৰ জৰিয়তে এই সুবিধা বিকশিত হৈছে।

## তথ্য সংগ্ৰহ


শ্ৰেণী:অসমৰ মহাবিদ্যালয়সমূহ
ৰণগৌৰা নাৰ্জাৰী

**ৰণগৌৰা নাৰ্জাৰী** () বিজেপি মিত্ৰজোঁটৰ পৰা ভাৰতৰ উচ্চ সদন ৰাজ্যসভালৈ নিৰ্বাচিত এগৰাকী সাংসদ।২০২০ চনৰ পৰা তেওঁ ইউনাইটেড পিপলছ পাৰ্টি লিবাৰেল(ইউপিপিএল)ৰ কাৰ্যকৰী সভাপতি হিচাপে কাৰ্যনিৰ্বাহ কৰি আছে। লগতে তেওঁ কাজলগাওঁ পৌৰসভাৰ পৌৰপতিৰ পদটো আছে।

## তথ্য সংগ্ৰহ

শ্ৰেণী:ৰাজনীতিবিদ
শ্ৰেণী:ৰাজ্যসভাৰ সাংসদ
শ্ৰেণী:বঙাইগাঁও জিলা
দ্য টাও অৱ পুহ

***দ্য টাও অৱ পুহ*** বেন্যামিন হফৰ দ্বাৰা লিখিত এখন গ্ৰন্থ। এই গ্ৰন্থ প্ৰাচ্যৰ টাওবাদী দৰ্শনৰ সৈতে পাশ্চাত্যৰ পৰিচয় কৰোৱাৰ উদ্দেশ্যেৰে লিখা। এলেন এলেক্সেণ্ডাৰ মিলনেৰ বিখ্যাত চৰিত্ৰ ৱিনি দ্য পুহৰ মাধ্যমেৰে টাওবাদৰ মৌলিক নীতিসমূহৰ ব্যাখ্যা এই গ্ৰন্থত দাঙি ধৰা হৈছে। এই গ্ৰন্থখন ৪৯ সপ্তাহৰ বাবে *নিউ য়ৰ্ক টাইমছ বে'ষ্ট চেলাৰ* আছিল। দ্য টাও অৱ পুহৰ সাফল্যৰ পাছত হফে ''দ্য টে' অৱ পিগ্লেট'' লিখি উলিয়াইছিল।

## পটভূমি
আমেৰিকা যুক্তৰাষ্ট্ৰৰ অৰেগনৰ ৱাশ্বিংটন পাৰ্কৰ প'ৰ্টলেণ্ড জাপানীছ গাৰ্ডেনত গছ কটা কাম কৰি ৰাতি আৰু সপ্তাহৰ শেষৰ চুটি পোৱাত হফে এই গ্ৰন্থ লিখি উলিয়াইছিল।
[right|thumb|"ভিনেগাৰৰ সোৱাদ লোৱা লোক"ৰ পৰম্পৰাগত [চীন|চীনা চিত্ৰ]]

## সাৰাংশ
গ্ৰন্থখনৰ আৰম্ভণি হয় চীনৰ বিখ্যাত ভিনেগাৰৰ সোৱাদ লোৱা কাহিনীৰে: য'ত চীনৰ তিনি প্ৰধান দাৰ্শনিক পৰম্পৰা, বৌদ্ধ ধৰ্ম, কনফুচিয়ানবাদ আৰু টাওবাদৰ তুলনা পোৱা যায়। বৌদ্ধ ধৰ্মৰ প্ৰৱৰ্তক গৌতম বুদ্ধ, কনফুচিয়ানবাদৰ প্ৰৱৰ্তক কনফুচিয়াছ আৰু টাওবাদৰ প্ৰৱৰ্তক লাওচেই একেই পাত্ৰৰ পৰা ভিনেগাৰৰ সোৱাদ লয়। এই ভিনেগাৰ হ'ল জীৱনৰ প্ৰতীক। সংসাৰত কেৱল দুখ দেখা বুদ্ধই কয়, "এই ভিনেগাৰ তিতা" আৰু সংসাৰত কপট দেখা পোৱা, আৰু সেয়েহে নীতি-নিয়ম মানি চলিবলৈ কোৱা কনফুচিয়াছে কয়, "এই ভিনেগাৰ টেঙা"। কিন্তু লাওচেই কয়, "এই ভিনেগাৰ দেখোন মিঠা!"

হফে কয়, যে অনেকে কয় এনে জ্ঞান প্ৰাচ্যৰ দৰ্শনতহে পোৱা যায়, পাশ্চাত্য়ৰ দৰ্শনত ইয়াৰ অভাৱ। এনে দাবী কৰি হফে হাস্যকৰ ধঙেৰে কয়, যে এই দাবী মিছা: পাশ্চাত্যৰ টাওবাদী এজনো আছে, আৰু সেইজন হ'ল ৱিনি দ্য পুহ। এ' এ' মিলনেৰ ৱিনি দ্য পুহ আৰু দ্য হাউছ এট পুহ কৰ্ণাৰৰ কেইবাটাও বাক্য এই গ্ৰন্থত সিচৰিত আৰু তাৰ লগত আছে হফৰ নিজা পৰ্যবেক্ষণ। বিভিন্ন চৰিত্ৰই টাওবাদী দৰ্শনত ভিন ভিন ধাৰণা দাঙি ধৰে। যেনে পুহ হ'ল ''ৱু ৱেই''ৰ, অৰ্থাৎ "কৰোঁ বুলি নকৰা কাম" আৰু ''পু'', বা "অভিজ্ঞতালৈ খুলা কিন্তু অভিজ্ঞতাৰ ভাৰ অনুভৱ নকৰা"ৰ প্ৰতীক। তাৰ বিপৰীতে, ঔল আৰু ৰেবিটে প্ৰত্যেক সমস্যাকে জোখতকৈ জটিল কৰি পেলায়, আৰু আয়'ৰে প্ৰতিটো কথাতেই ত্ৰুতি বিচাৰি অসন্তোষ কৰে, কেৱল "থাকিব" নোৱাৰে। গ্ৰন্থখনত লাওচে আৰু ঝুৱাং ঝৌৰ শাস্ত্ৰীয় লেখৰ অংশও সন্নিৱিষ্ট।

## আদৰণি
এই গ্ৰন্থ ৪৯ সপ্তাহৰ বাবে নিউ য়ৰ্ক টাইমছ বে'ষ্ট চেলাৰ আছিল।

কোনো কোনো পাঠ্যক্ৰমত এই গ্ৰন্থ পঢ়া আৱশ্যক ।

## টোকা


শ্ৰেণী:গ্ৰন্থ
জন হেনৰি

শ্ৰেণী:Articles with hCards
জন হেনৰি আমেৰিকান লোককথাৰ এজন নায়ক। তেওঁ আফ্ৰিকান আমেৰিকান আছিল, আৰু কিংবদন্তি অনুযায়ী, হাতৰীৰে ষ্টীল শিলত সোমোৱাৰ কাম কৰিছিল, যাতে ৰে'লপথ নিৰ্মাণৰ বাবে বিৰ্ফোৰণ কৰিব পৰা যায়।

জন হেনৰিৰ কাহিনী ব্লুজ সংগীতৰ শৈলীত সাধাৰণতে আগবঢ়োৱা হয়। কাহিনীটোৰ কেইবাটাও সংস্কৰণ আছে, আৰু অনেক সাধুকথা, নাটক, কিতাপ আৰু উপন্যাস আদিত জন হেনৰিৰ চৰিত্ৰ দেখা পোৱা যায়। হেমাঙ্গ বিশ্বাসে বাঙালী ভাষাত "জন হেনৰি" নামৰ গীতেৰে এই কিংবদন্তী তুলি ধৰিছে। গীতটিৰ অসমীয়া অনুবাদৰ গায়ক লোকনাথ গোস্বামী।

## কাহিনী
thumb|ৱে'ষ্ট ভাৰ্জিনিয়াত জন হেনৰিক সোঁৱৰা ফলক
জন হেনৰিয়ে ষ্টীল-ড্ৰাইভাৰৰ কাম কৰিছিল: শিলত হাতুৰীৰে ষ্টীল সোমোৱাৰ কাম। এবাৰ বনুৱাৰ প্ৰয়োজন কম কৰি, মুনাফা বৃদ্ধিৰ বাবে মালিকে এক ষ্টীমেৰে চালিত শিল ড্ৰিলিং যন্ত্ৰ আনিলে। হেনৰিয়ে প্ৰতিবাদ কৰাত নিৰ্ণয় হ'ল যে যন্ত্ৰ আৰু বনুৱা হেনৰিৰ মাজত প্ৰতিযোগিতা হ'ব, এই কথা চাবলৈ যে কোন এই কামত অধিক দক্ষ। প্ৰতিযোগিতাৰ শেষত হেনৰিৰ বিজয় হ'ল, কিন্তু যন্ত্ৰক পৰাস্ত কৰাৰ যত্নত হেনৰি ইমানেই ভাগৰি পৰিল যে তেওঁৰ ভাগৰতে মৃত্যু হ'ল।

ই এক কিংবদন্তী আৰু কাহিনীটোৰ অনেক বিষয়ক লৈ ইতিহাসবিদৰ মাজত মতানৈক্য। স্কট ৰেয়নল্ডছৰ মতে হেনৰিৰ মৃত্যু ভাগৰৰ বাবে নহয়, হয়টো চিলিকচিছৰ বাবে হৈছিল। যি জন হেনৰিৰ ওপৰত কিংবদন্তী সৃষ্টি হৈছে, সেই জনৰ জন্ম হয়টো ১৮৪৮ চনত হৈছিল। প্ৰতিযোগিতাস্থল ক'ত আছে, সেই কথাও স্পষ্ট নহয়।

## তথ্য সংগ্ৰহ

## অতিৰিক্ত পঠনসামগ্ৰী

* Johnson, Guy B. (1929). *John Henry: Tracking Down a Negro Legend*. Chapel Hill: University of North Carolina Press
* Chappell, Louis W. (1933). *John Henry; A Folk-Lore Study*. Reprinted 1968. Port Washington, NY: Kennikat Press
* Keats, Ezra Jack (1965). *John Henry, An American Legend*. New York: Pantheon Books.
* Williams, Brett (1983). *John Henry: A Bio-Bibliography by Brett Williams.* Westport, CT: Greenwood Press
* Nelson, Scott. "Who Was John Henry? Railroad Construction, Southern Folklore, and the Birth of Rock and Roll", *Labor: Studies in Working-Class History of the Americas Summer* 2005 2(2): 53–80; 
* Garst, John F. (2022). *John Henry and His People: The Historical Origin and Lore of America's Great Folk Ballad.* Jefferson, NC: McFarland & Company.

## বাহ্যিক সংযোগ

* 
* " এখন সফল বিবাহৰ অৰ্থ কি? "
* বহু শতিকাৰ সত্য মাতৰ বিষয়ে প্ৰমাণিত হৈছে 
* কিন্তু সা. যু.
* ভাৰতীয়/আড়াল কৰাৰ উপৰিও আৰ্কাইভৰ বিৰোধ কৰা হৈছে
* Historic American Engineering Record (HAER) No. WV-93, "Chesapeake & Ohio Railroad, Great Bend Tunnel, Talcott, Summers County, WV"
* 'জন হেনৰি' গীতৰ অসমীয়া সংস্কৰণ
বুম্বা ৰাইড

**বুম্বা ৰাইড** () ২০২১ চনত চেঞ্চৰ চাৰ্টিফিকেট লাভ কৰা মিচিং সমাজৰ পটভূমিত নিৰ্মিত এখন অসমীয়া-মিচিং চলচ্চিত্ৰ। পৰিচালনা কৰিছে বিশ্বজিৎ বৰাই। বুম্বা ৰাইড বুম্বা নামৰ এটি শিশু আৰু তেওঁৰ বিদ্যালয়খনৰ কাহিনী। বুম্বা ৰাইডক মিচিং ভাষাৰ শ্ৰেষ্ঠ চলচ্চিত্ৰ হিচাপে ২০২১ চনৰ ৰজত কমল বঁ‌টা প্ৰদান কৰা হয়।

## কাহিনীৰ সাৰাংশ
বুম্বা ৰাইডত অসমৰ চৰকাৰী শিক্ষাব্যৱস্থাৰ বৰ্তমানৰ অৱস্থাক এক ব্যংগাত্মক ৰূপত দাঙি ধৰা হৈছে। বুম্বা এটি সাত বা আঁঠ বছৰীয়া শিশু, যি দুখীয়া বিধৱা মাকৰ লগত থাকে। বুম্বা তাৰ স্কুলৰ একমাত্ৰ ছাত্ৰ। বুম্বাই স্কুল এৰিলেই স্কুলখন বন্ধ হৈ যাব, আৰু তাৰ লগতে বন্ধ হ'ব স্কুলৰ সকলো কৰ্মচাৰীৰ দৰ্মহা। সেয়ে স্কুল-কৰ্তৃপক্ষই বিভিন্ন লোভ দেখুৱাই বুম্বাক স্কুলত ৰখাৰ যত্ন কৰে: যেনে লোকেল মুৰ্গী আৰু টকা। বুম্বাৰো এই সকলো কথা জ্ঞাত আৰু সেয়ে সি সুযোগৰ লাভ উঠাবলৈ যত্নপৰ হয়। এই টনা-আজোৰাই ছবিখনত হাস্যৰ সৃষ্টি কৰে। হাস্যৰ মাজতে শিক্ষা-ব্যৱস্থাৰ এক চিন্তনীয় প্ৰতিচ্ছবি দাঙি ধৰা হৈছে, আৰু লগতে জীৱনৰ আশাও ছবিখনত ফুঁটি উঠিছে।

## নিৰ্মাণ
ছবিখনৰ দৈৰ্ঘ্য ৭৬ মিনিট। মিচিং সমাজৰ পটভূমিত নিৰ্মিত এই ছবিখনৰ পৰিচালক বিশ্বজিৎ বৰা। ছবিখনৰ প্ৰযোজক লুইত কুমাৰ বৰ্মন, কৌশিক হাজৰিকা, বিশ্বজিৎ বৰা আৰু বিনোদ লাল দাস। ইন্দ্ৰজিৎ পেগু, সদাগৰ ডাও, হিৰণ্য পেগু আৰু দিপালী পেগুৱে ছবিখনত অভিনয় কৰিছে। অভিনয় কৰা প্ৰত্যেকজনেই প্ৰথম চিনেমাত অভিনয় কৰিছে।

## সঁহাৰি
বুম্বা ৰাইডে ৰাষ্ট্ৰীয় আৰু আন্তঃৰাষ্ট্ৰীয় স্তৰত প্ৰশংসা বুটলিবলৈ সক্ষম হৈছে। আই.এম.ডি.বিত ছবিখনৰ ৰেটিং ১০ৰ ভিতৰত ৯.৬। পুণে আন্তঃৰাষ্ট্ৰীয় চলচ্চিত্ৰ মহোৎসৱত আৰু ভাৰতীয় পেনোৰামাৰ কাহিনী চলচ্চিত্ৰ শিতানত ছবিখন প্ৰদৰ্শিত হৈছে। ডেফ ক্ৰকডাইলৰ সহায়ত ছবিখনে আমেৰিকা যুক্তৰাষ্ট্ৰতো মুক্তি লাভ কৰিছে। কাঁন চলচ্চিত্ৰ মহোৎসৱৰ মাৰ্চু ডু ফিল্মতো এই ছবিখন প্ৰদৰ্শনৰ বাবে চয়ন কৰা হয়।

## তথ্য সংগ্ৰহ

## বাহ্যিক সংযোগ
*

শ্ৰেণী:অসমীয়া চলচ্চিত্ৰ
শ্ৰেণী:২০২০ দশকৰ অসমীয়া চলচ্চিত্ৰ
শ্ৰেণী:২০২২ বৰ্ষৰ চলচ্চিত্ৰ
শ্ৰেণী:মিচিং চলচ্চিত্ৰ
মধ্বাচাৰ্য

**মধ্বাচাৰ্য** (১১৯৯ - ১২৭৮ বা ১২৩৮ - ১৩১৭) বা **পূৰ্ণ প্ৰজ্ঞ** বা **আনন্দ তীৰ্থ** এগৰাকী ভাৰতীয় দাৰ্শনিক, ঈশ্বৰবিদ আৰু দ্বৈত বেদান্তৰ মুখ্য প্ৰৱক্তা।  তেওঁৰ দৰ্শনক তত্ত্ববাদো বোলা হয়, যাৰ অৰ্থ "বাস্তৱ দৃষ্টিভংগীৰ পৰা কৰা তৰ্ক"।

## জীৱন
মধ্বাচাৰ্যৰ জন্ম ভাৰতৰ কৰ্ণাটক ৰাজ্যৰ পশ্চিম তটত ত্ৰয়োদশ শতিকাত হৈছিল। ডেকা অৱস্থাতে তেওঁ এগৰাকী সন্ন্যাসী হৈ পৰিছিল, আৰু গুৰু অচ্যুতপ্ৰেক্ষৰ ব্ৰহ্ম-সম্প্ৰদায়ত যোগদান কৰিছিল।  মধ্বাচাৰ্যে হিন্দু দৰ্শনৰ শাস্ত্ৰীয় কৰ্মসমূহ, বিশেষকৈ মুখ্য উপনিষদসমূহ, ভাগৱদ্গীতা আৰু ব্ৰহ্ম সূত্ৰ (প্ৰস্থনত্ৰয়ী) অধ্যয়ন কৰিছিল। তেওঁ এই পাঠ্যসমূহৰ ওপৰত ভাষ্য লিখি উলিয়াইছিল, ৩৭ সংস্কৃত লেখত। তেওঁ অতিকৈ চুটিকৈ লিখিছিল আৰু যিমান পাৰি কম শব্দত নিজৰ চিন্তা প্ৰকাশ কৰিছিল। তেওঁৰ শ্ৰেষ্ট কৰ্ম অণুব্যাখ্যান, যি ব্ৰহ্ম সূত্ৰৰ এক ভাষ্য। কোনো কোনো লেখত তেওঁ নিজকে বায়ুৰ অৱতাৰ বুলি দাবী কৰিছে।

মধ্বাচাৰ্য আছিল শংকৰাচাৰ্যৰ অদ্বৈত বেদান্ত আৰু ৰামানুজাচাৰ্যৰ বিশিষ্টাদ্বৈত বেদান্তৰ সমালোচক। তেওঁ কেইবাবাৰো ভাৰত ভ্ৰমণ কৰিছিল, বংগ, বাৰাণসী, দ্বাৰকা, গোৱা আৰু কণ্যাকুমাৰী আদি গৈছিল আৰু বিভিন্ন হিন্দু শিক্ষা-কেন্দ্ৰত তৰ্ক কৰিছিল। ১২৮৫ চনত তেওঁ উডুপীত কৃষ্ণ মঠ প্ৰতিষ্ঠা কৰিছিল।

## দৰ্শন
মধ্বাচাৰ্যৰ মতে, আত্মন আৰু ব্ৰহ্মন একেই নহয়, দুয়োৰে মাজত এক মৌলিক পাৰ্থক্য আছে। আত্মন ব্ৰহ্মনৰ ওপৰত নিৰ্ভৰশীল, কিন্তু ব্ৰহ্মনৰ সৈতে একেই নহয়। এই দ্বৈতবাদী ধাৰণা শংকৰাচাৰ্যৰ অদ্বৈত বেদান্ত আৰু ৰামানুজাচাৰ্যৰ বিশিষ্টাদ্বৈত বেদান্তৰ বিপৰীত। মধ্বাচাৰ্যৰ মতে মুক্তি কেৱল ঈশ্বৰৰ মাধ্যমেৰেহে পাব পাৰি। অদ্বৈত বেদান্ত আৰু বিশিষ্টাদ্বৈত বেদান্তৰ লগতে মধ্বাচাৰ্যৰ দ্বৈত বেদান্ত মধ্যকালীন ভাৰতত দেখা দিয়া ভক্তি আন্দোলনৰ তিনি আতাইতকৈ প্ৰভাৱশালী বৈষ্ণৱ দৰ্শন।

## তথ্য সংগ্ৰহ
শ্ৰেণী:ভক্তি আন্দোলন
শ্ৰেণী:ভাৰতৰ ধৰ্মীয় গুৰু
হেমেন দাস

**হেমেন দাস** () অসমৰ এজন শীৰ্ষস্থানীয় মঞ্চ আৰু চলচ্চিত্ৰ পৰিচালক, চিত্ৰনাট্যকাৰ, অভিনেতা আৰু লেখক। তেওঁ অসম সচিবালয়ত কাৰ্যনিৰ্বাহ কৰিছিল, য’ৰ পৰা তেওঁ ২০০৪ চনত অৱসৰ গ্ৰহণ কৰে। তেওঁ পৰিচালনা কৰা প্ৰথম ছবি *[[যুঁজ (চলচ্চিত্ৰ)|যুঁজ]]*-এ (১৯৯০) ৩৮তম ৰাষ্ট্ৰীয় চলচ্চিত্ৰ বঁটা মহোৎসৱত শ্ৰেষ্ঠ অসমীয়া চলচ্চিত্ৰৰ ৰজত-কমল লাভ কৰিছিল।
## চলচ্চিত্ৰ জগতলৈ অৱদান
দুলাল ৰয়ৰ আশ্ৰয় ছবিৰ যোগেদি চলচ্চিত্ৰ জগত প্ৰবেশ কৰা হেমেন দাসে নিজাববীয়াকৈ তিনিখন পূৰ্ণদৈৰ্ঘ্যৰ ছবি পৰিচালনা কৰিছে-
*যুঁজ (১৯৯০)
*গৰখীয়া (১৯৯৩)
*মৃগনাভি  (২০১৭)

অসমীয়া সংস্কৃতিৰ নিখুঁত উপস্থাপন তেওঁৰ প্ৰথম ছবি *[[যুঁজ (চলচ্চিত্ৰ)|যুঁজ]]*-এ ৩৮তম ৰাষ্ট্ৰীয় চলচ্চিত্ৰ বঁটা মহোৎসৱৰ শ্ৰেষ্ঠ অসমীয়া ছবিৰ সন্মান লাভ কৰিবলৈ সক্ষম হয়। তেওঁৰ দ্বিতীয় ছবি *[[গৰখীয়া (চলচ্চিত্ৰ)|গৰখীয়া]]* এখন শিশুছবি; য’ত প্ৰকৃতিৰ পৰা জ্ঞান আৰু শিক্ষা আহৰণ কৰা এজন গৰখীয়াৰ কাহিনী চিত্ৰায়ণ কৰা হৈছে। পূৰ্ণদৈৰ্ঘ্য ছবি পৰিচালনাত হাত দিয়া সুদীৰ্ঘ ২২বছৰ পিছত ২০১৭ চনত তেওঁৰ জীৱনৰ তৃতীয় আৰু শেষ ছবি পৰিচালিত ছবি *[[মৃগনাভি (চলচ্চিত্ৰ)|মৃগনাভি]]* মুক্তি পায়। এই ছবিখনে বহুকেইটা চলচ্চিত্ৰ বঁটা লাভ কৰিবলৈ সক্ষম হয়। 

ইয়াৰ উপৰিও আন কেইখনমান ছবিও তেওঁ পৰিচালনা কৰিছে-
*আঘোণৰ নতুন বাট (১৯৯৫) (টেলিফিল্ম)
*Marriage Ritual of the Tribes of Arunachal Pradesh (তথ্যচিত্ৰ)
*Dr. Saran’s e-HRD Model (ভিডিঅ’ ফিল্ম)

## তথ্য উৎস

## বাহ্যিক সংযোগ
*
শ্ৰেণী:অসমীয়া ভাষাৰ চলচ্চিত্ৰ পৰিচালক
শ্ৰেণী:অসমীয়া নাট্যকাৰ
শ্ৰেণী:অসমীয়া সাহিত্যিক
পুৰুষমেধ

**পুৰুষমেধ** (বা **নৰমেধ**) মানৱ বলিৰ এটি শ্ৰৌত বিধি। ৱাজসনেয়িসংহিতা - শতপথ ব্ৰাহ্মণ - কাত্যায়ণ শ্ৰৌত সূত্ৰত (শুক্ল যজুৰ্বেদ) ইয়াৰ বিষয়ে বিস্তৃত আলোচনা পোৱা যায়।

১৮০৫ত ক'লব্ৰুকে আঙুলিওৱাৰ পৰাই এই কথাৰ ওপৰত তৰ্ক চলি আহিছে যে প্ৰকৃততে মানুহক বলি দিয়া হৈছিল নে নাই। ইয়াক এটা চিহ্নগত বিধি বুলি তেওঁ দাবী কৰিছিল। কোনো শিলালিপি আদি পোৱা হোৱা নাই য'ত পুৰুষমেধৰ উল্লেখ আছে, সেয়ে কোনো কোনো বিশেষজ্ঞৰ মতে, এই যজ্ঞৰ উল্লেখ কেৱল সাম্ভাৱ্য যজ্ঞৰ সূচীৰ পূৰ্ণতাৰ বাবেহে কৰা হৈছিল। আস্ক' পাৰ্প'লাৰ মতে, বৈদিক লেখত প্ৰকৃত মানৱ বলিৰ ইংগিত পোৱা যায়, কিন্তু ব্ৰাহ্মণসমূহত ইয়াৰ জনপ্ৰিয়তা হ্ৰাস পোৱাৰ কথা পোৱা যায়। শতপথ ব্ৰাহ্মণত এটি আকাশী মাতে কাৰ্যটো ৰখাই দিয়ে। পাণিনিৰ অষ্টাধ্যায়ীৰ ধাতুপথত মেধৰ ধাতু  সংজ্ঞায়িত কৰা হৈছে এনেদৰে: ঊৰ্জা সমন্বয় কৰা কোনো ফলৰ বাবে। 

## হিন্দু মহাকাব্যত
ঐতৰেয় ব্ৰাহ্মণত ৰজা হৰিশ্চন্দ্ৰৰ কথা কোৱা হৈছে। সন্তানহীন ৰজাজনে বৰুণক এটি পুত্ৰ বিচাৰিলে, আৰু তাৰ প্ৰতিদানস্বৰূপে, বৰুণে সেই সন্তান তেওঁৰ পৰা বলি হিচাপে বিচাৰিলে। হৰিশ্চন্দ্ৰই পুত্ৰ ৰোহিতৰ বলিত পলম কৰি গৈ থাকিল, আৰু ৰোহিতক ডাঙৰ হ'বলৈ দিলে। পাছলৈ, ৰোহিতে বনলৈ গৈ নিজৰ বিকল্প এটা বিচাৰি পালে। অজীগৰ্ত নামৰ দৰিদ্ৰ ব্ৰাহ্মণ এজনে ৰোহিতক নিজৰ পুত্ৰ শুনঃশেপক বিক্ৰী কৰিলে। শুনঃশেপে কিন্তু মৃত্যুৰ আগতে বিশ্বামিত্ৰই শিকোৱা মন্ত্ৰ উচ্চাৰণ কৰি নিজকে মুক্ত কৰি ল'লে। এই কাহিনী ভাগৱৎ পুৰাণতো পোৱা যায়।

## বেদান্ত আৰু পুৰাণত
নৰ বলি আৰু নৰ ভক্ষণক ভাগৱৎ পুৰাণত স্পষ্টভাৱে নিন্দা কৰা হৈছে (৫.২৬.৩১)। ছান্দোগ্য উপনিষদৰ মতে, পুৰুষমেধ জীৱনৰ উপমা। বিভিন্ন উৎচৰ্গ জীৱনৰ বিভিন্ন স্তৰৰ সৈতে তুলনা কৰা হৈছে।

## টোকা

## তথ্য সংগ্ৰহ

শ্ৰেণী:হিন্দু ধৰ্মীয় প্ৰথা
বিৰিয়ানি

alt=|thumb|ভাৰতৰ ষ্টাম্পত বিৰিয়ানি
**বিৰিয়ানি** হৈছে দক্ষিণ এছিয়াৰ মুছলমান সম্প্ৰদায়ৰ মাজত উৎপত্তি হোৱা চাওলৰ এটি ব্যঞ্জন। ইয়াক ভাৰতীয় মছলা, ভাত আৰু কোনো প্ৰকাৰৰ মাংস (যেনে মুৰ্গী, ছাগলী, গৰু, ভেড়া ছাগলী), মাছ বা মিছা মাছেৰে তৈয়াৰ কৰা হয়। লগতে কণী, আলু আদিও ব্যৱহাৰ কৰিব পৰা যায়।

দক্ষিণ এছিয়াত জনপ্ৰিয় হোৱাৰ উপৰিও, এই ব্যঞ্জন আন আন ঠাইতো খোৱা হয়, যেনে ইৰাক, ম্যানমাৰ, ইণ্ডোনেছিয়া, মালয়েছিয়া, ছিংগাপুৰ, মৰিচিয়াছ আদি। ভাৰতত অনলাইন খাদ্য মগোৱা এপ, যেনে জমাট', স্বিগি আদিত বিৰিয়ানি আতাইতকৈ অধিক ক্ৰয় কৰা ব্যঞ্জন।

## ব্যুৎপত্তি
কোনো কোনোৱে দাবী কৰে যে বিৰিয়ানি শব্দটো আহিছে ফাৰ্চী শব্দ বিৰিঞ্জৰ  () পৰা, যাৰ অৰ্থ ভাত। কিন্তু আনৰ মতে, ইয়াৰ উৎস ফাৰ্চী বিৰয়ান বা বেৰিয়ান (), যাৰ অৰ্থ ভজা বা পুৰা। ইয়াৰ উৎস ফাৰ্চী বেৰেষ্টানো () হ'ব পাৰে, যাৰ অৰ্থ পিঁয়াজ পুৰা, কাৰণ বিৰিয়ানিত প্ৰায় ভজা পিঁয়াজ ব্যৱহাৰ কৰা হয়, মাংস আৰু ভাতৰ লগত, অলপ মচলাৰ উপৰিও। ফাৰ্চী ভাৰতৰ কেইবাটাও মধ্যকালীন মুছলমান ৰাজ্যৰ আনুষ্ঠানিক ভাষা আছিল।

## সামগ্ৰী
বিৰিয়ানিত ব্যৱহৃত সামগ্ৰী স্থানভেদে সলনি হয়। ভাতৰ লগত মাংস বা মাছ (মুৰ্গী, ছাগলী, গৰু, ভেড়া ছাগলী, মাছ বা মিছা মাছ) মুখ্য সামগ্ৰী। দক্ষিণ এছিয়াৰ আন অনেক ব্যঞ্জনৰ দৰেই, অনেকে নিজ ইচ্ছা মতে বিভিন্ন শাক-পাচলিও যোগ কৰে। বতৰ চাই মাকৈও ব্যৱহাৰ কৰিব পৰা যায়। নৱৰতন বিৰিয়ানি অলপ মিঠা হয়, আৰু তাত কাজু, কিচিমিচ, ফল আদি দিয়া হয়।

কেইবাবিধো মছলা ব্যৱহাৰ কৰিব পৰা যায়, যেনে চফ, ঘিউ, জাঁইফল, মুষল, জালুক, লং, ইলাইচি, তেজপাত, আদা, পিঁয়াজ, বিলাহী, জলকীয়া, নহৰু আদি। দামী বিৰিয়ানিত কেসৰো থাকিব পাৰে।

সাধাৰণতে ভাতৰ লগত বিৰিয়ানিত মুৰ্গী বা ছাগলীৰ মাংস থাকে। কিছু বিশেষ প্ৰকাৰৰ বিৰিয়ানিত গৰু বা সাগৰীয় খাদ্যও থাকিব পাৰে। বিৰিয়ানি দৈ, চাটনী, ৰাইতা, কোৰ্মা, জোল বা টেঙা বেঙেনা, সুজোৱা কণী বাৰ চালাদৰ লগতো খোৱা হয়।

## প্ৰকাৰ
দক্ষিণ এছিয়াত কেইবাপ্ৰকাৰৰ বিৰিয়ানি পোৱা যায়। প্ৰত্যেক প্ৰকাৰৰ নাম সাধাৰণতে উৎপত্তিৰ স্থানৰ নামত ৰখা হৈছে। যেনে সিন্ধৰ বিৰিয়ানি হ'ল সিন্ধি বিৰিয়ানি আৰু হায়দৰাবাদৰ বিৰিয়ানি হ'ল হায়দৰাবাদী বিৰিয়ানি। কোনো কোনো প্ৰকাৰৰ নাম বিক্ৰী হোৱা দোকানৰ নাম: যেনে ঢাকা চহৰৰ হাজী বিৰিয়ানি, হাজী নান্না বিৰিয়ানি আৰু ফখৰুদ্দীন বিৰিয়ানি, কৰাচীৰ ষ্টুডেণ্টছ বিৰিয়ানি, বাণ্ড্ৰাৰ লাকি বিৰিয়ানি আৰু মুম্বাইৰ কলাবা বিৰিয়ানি। তামিল নাডুত অম্বুৰ বিৰিয়ানি জনপ্ৰিয়। হায়দৰাবাদৰ কল্যাণী বিৰিয়ানি গাৰু বা ম'হৰ মাংসৰে তৈয়াৰ কৰা হয়। চেট্টিনাড বিৰিয়ানি ছাগলীৰ টেঙা মাংসৰে তৈয়াৰ কৰা হয়।

দিল্লী, হায়দৰাবাদী, মুৰাদাবাদী, ঢাকাইয়া, বহৰি, মেমনি, ক'লকাতা, সিন্ধী, শ্ৰীলংকান, থালাচেৰী আদি ভাৰতীয় উপ-মহাদেশৰ বিখ্যাত বিৰিয়ানি।
ম্যানমাৰত ডানপাউক বা ডানবাউক নামেৰে জনা বিৰিয়ানি বিখ্যাত। আফগানিস্তানত বিৰিয়ান নামেৰে ই জনপ্ৰিয়। ইণ্ডনেছিয়াত বিখ্যাত  নাচি কেবুলি। নাচি বিৰিয়ানি মালয়েছিয়া আৰু চিংগাপুৰত জনপ্ৰিয়। নাচিং বিৰিংয়ি ফিলিপাইন্সত জনপ্ৰিয়। দক্ষিণ আফ্ৰিকা, থাইলেণ্ড আদিতো বিৰিয়ানিৰ নিজা নিজা প্ৰকাৰ পোৱা যায়। বিখ্যাত।

## তথ্য সংগ্ৰহ
চুইগী

**চুইগী** () হৈছে গ্ৰাহকে অনলাইন মাধ্যমেৰে খাদ্য অৰ্ডাৰ কৰিব পৰা আৰু ঘৰতে পাব পৰা এটা ৱেব প্লেটফৰ্ম। ২০১৪ চনত প্ৰতিষ্ঠা হোৱা চুইগীয়ে, ২০২১ চনৰ ছেপ্টেম্বৰ মাহৰ তথ্য মতে ৫০০ খনতকৈও অধিক ভাৰতৰ চহৰত ব্যৱসায় কৰে৷ খাদ্য বিতৰণৰ লগতে চুইগী-এ Instamart নামেৰে খাদ্য সামগ্ৰী বিতৰণ কৰে আৰু "Swiggy Genie" নামেৰে ক্ষিপ্ৰভাৱে বিভিন্ন পেকেট বিতৰণ কৰে।

## বিত্তীয় দিশ

## তথ্য উৎস

শ্ৰেণী:বহুজাতিক কোম্পানী
ৰূপ কুমাৰ ৰাথোৰ

**ৰূপ কুমাৰ ৰাথোৰ** () এগৰাকী ভাৰতীয় সংগীত পৰিচালক আৰু নেপথ্য কণ্ঠশিল্পী৷ তেওঁ হিন্দী, গুজৰাটী, মাৰাঠী, তামিল, তেলেগু, বঙালী, উড়িয়া, অসমীয়া, নেপালী, ভোজপুৰী আৰু কন্নড় ভাষাৰ চলচ্চিত্ৰত কণ্ঠদান কৰিছে৷

## ব্যক্তিগত জীৱন
ৰূপ কুমাৰ ৰাথোৰ শাস্ত্ৰীয় সংগীতজ্ঞ পণ্ডিত চতুৰ্ভুজ ৰাথোৰৰ তৃতীয় পুত্ৰ৷ সংগীত ৰচয়িতা শ্ৰাৱণ ৰাথোৰ আৰু কণ্ঠশিল্পী বিনোদ ৰাথোৰ তেওঁৰ দুই ভাতৃ৷ ৰূপ কুমাৰে সোণালী ৰাথোৰৰ সৈতে বিবাহপাশত আৱদ্ধ হয়, যি ভজন গায়ক অনুপ জালোটাৰ প্ৰথম পত্নী আছিল। ৰূপ কুমাৰ আৰু সোণালী ৰাথোৰৰ ৰিৱা ৰাথোৰ নামেৰে এগৰাকী কন্যা সন্তান আছে৷

## সংগীতৰ আৰম্ভণি
ৰূপ কুমাৰে অতি কম সময়তে সংগীত জগতত দীক্ষিত হৈছিল। তেওঁৰ যাত্ৰা এগৰাকী তবলাবাদক হিচাপে আৰম্ভ হৈছিল আৰু ১৯৮০ চনত প্ৰায় সকলো গজলগায়কে তেওঁক বিচাৰিছিল। ১৯৮৯ চনত লক্ষ্মীকান্ত প্যাৰেলালে সুৰ কৰা 'গুমৰাহ' চলচ্চিত্ৰৰ 'মে তেৰা আশিক হু' গীতটোৰে তেওঁ নেপথ্য কণ্ঠশিল্পীৰ চেষ্টা শুভাৰম্ভ হয়৷

## তথ্যসূত্ৰ

## বাহ্যিক সংযোগ
* 
* 

শ্ৰেণী:ভাৰতীয় চলচ্চিত্ৰ সংগীতকাৰ
শ্ৰেণী:জীৱিত ব্যক্তি
শ্ৰেণী:ভাৰতীয় কণ্ঠশিল্পী
কাজিৰঙা জাতীয় অৰ্কিড আৰু জৈৱ বৈচিত্ৰ্য উদ্যান

কাজিৰঙা জাতীয় অৰ্কিড আৰু জৈৱ বৈচিত্ৰ্য উদ্যান হৈছে অসমত অৱস্থিত ভাৰতৰ সৰ্ববৃহৎ অৰ্কিড উদ্যান। গোলাঘাট জিলাৰ দুৰ্গাপুৰ গাঁৱত প্ৰায় ৬ একৰ এলেকাত বিস্তৃত উদ্যানখনে কাজিৰঙাৰ গৌৰৱ বহুগুণে বৃদ্ধি কৰিছে। উদ্যানখনত ৫০০ বিধ বনৰীয়া অৰ্কিড, ১৩২ টা প্ৰজাতিৰ টেঙা ফল আৰু শাক পাচলি, ৪৬ বিধ বাঁহ, ১২টা প্ৰজাতিৰ বেত আৰু আন বহুতো উদ্ভিদৰ লগতে বিভিন্ন প্ৰজাতিৰ স্থানীয় মাছ আছে।

## অৰ্কিড
thumb|উদ্যান খনত থকা অৰ্কিডৰ ছবি
পৃথিৱীত প্ৰায় ৩৫০০০ প্ৰকাৰৰ অৰ্কিড আছে ; যাৰ ভিতৰত ভাৰতত প্ৰায় ১৩১৪ টা প্ৰকাৰ পোৱা যায় আৰু  উত্তৰ-পূব ভাৰতত প্ৰায় ৮৫০টা প্ৰকাৰ পোৱা যায় আৰু কেৱল অসমত ৪০২ টা প্ৰজাতি পোৱা যায়।
পৃথিৱীত প্ৰায় ৩৫০০০ প্ৰকাৰৰ অৰ্কিড আছে ; যাৰ ভিতৰত ভাৰতত প্ৰায় ১৩১৪ টা প্ৰকাৰ পোৱা যায় আৰু  উত্তৰ-পূব ভাৰতত প্ৰায় ৮৫০টা প্ৰকাৰ পোৱা যায় আৰু কেৱল অসমত ৪০২ টা প্ৰজাতি পোৱা যায়। কাজিৰঙা জাতীয় অৰ্কিড আৰু জৈৱ বৈচিত্ৰ্য উদ্যান হৈছে উত্তৰ-পূব ভাৰত অঞ্চলৰ পৰা সংগ্ৰহ কৰা ৬০০ তকৈও অধিক প্ৰজাতিৰ বন্য অৰ্কিডৰ বাসস্থান। দৰ্শনাৰ্থীসকলক প্ৰকৃতিৰ ওচৰলৈ লৈ যাবলৈ প্ৰাকৃতিক পৰিৱেশ প্ৰদান কৰাৰ বাবে এই ধুনীয়া অৰ্কিড সমূহ বন্য অৱস্থাৰ মাজত ৰখা হৈছে।

## ধানৰ সংগ্ৰহালয়
কাজিৰঙা অৰ্কিড পাৰ্কত বিশেষজ্ঞৰ দলে চাউলৰ স্থানীয় নমুনা সংগ্ৰহ কৰিছে। তেওঁলোকে নমুনা সমূহৰ ইতিহাস সংগ্ৰহ কৰে আৰু ভাৰতৰ উত্তৰ-পূব অঞ্চলত খেতি কৰা ২০০ তকৈও অধিক প্ৰকাৰৰ চাউলৰ ভঁৰাল পৰিকল্পিতভাৱে নিৰ্মাণ কৰিছে।
## মাছ সংৰক্ষণ
অসমৰ জাতীয় ঐতিহ্যৰ এটা অংশ মাছ বিভিন্ন কাৰণত নদী, বিল আৰু পুখুৰীৰ পৰা দ্ৰুতগতিত নাইকিয়া হৈ আহিছে। পৰীক্ষামূলকভাৱে কাজিৰঙা অৰ্কিড পাৰ্কৰ বিশেষজ্ঞৰ দলে কাজিৰঙা অৰ্কিড পাৰ্কৰ ভিতৰত থকা দুটা পুখুৰীত মাছৰ থলুৱা প্ৰজাতি সংগ্ৰহ আৰু বাছনি কৰিছিল আৰু সংৰক্ষণ কৰিছিল। উদ্যানখনত নৌকাবিহাৰৰ সুবিধাও উপলব্ধ। 
## লোক সংস্কৃতি অনুশীলন
কাজিৰঙা অৰ্কিড উদ্যানখনত অসমৰ স্থানীয় সংস্কৃতিৰ প্ৰচাৰৰ বাবে এটা কেন্দ্ৰও আছে। এই কলা সমূহ নিয়মীয়াকৈ আহি থকা পৰ্যটকসকলক দেখুওৱা হয়।  কাজিৰঙা অৰ্কিড উদ্যানলৈ যোৱা পৰ্যটকসকলেও উত্তৰ-পূব ভাৰতৰ পৰম্পৰাগত খাদ্যৰ সোৱাদ লোৱাৰো সুযোগ পায়।
## তথ্য উৎস

শ্ৰেণী:উদ্যান
শ্ৰেণী:গোলাঘাট জিলা
শ্ৰেণী:অসমৰ পৰ্যটনস্থলী
ৰামানুজাচাৰ্য

**ৰামানুজ** (Tamil: இராமானுசர்; Sanskrit: रामानुज;  1017–1137 CE; ; ), বা **ৰামানুজাচাৰ্য** এগৰাকী ভাৰতীয় দাৰ্শনিক, ঈশ্বৰবিদ আৰু সমাজ সংস্কাৰক। তেওঁ শ্ৰী বৈষ্ণৱবাদৰ মুখ্য প্ৰৱক্তা। ভক্তি আন্দোলনত তেওঁৰ কৰ্মৰ বিশেষ ভূমিকা আছিল

## জীৱন
ৰামানুজৰ গুৰু আছিল যাদৱ প্ৰকাশ, যি অদ্বৈত বেদান্ত পৰম্পৰাৰ আছিল, কিন্তু সম্ভৱতঃ এগৰাকী ভেদাভেদ অধ্যয়নকাৰী আছিল। শ্ৰী বৈষ্ণৱ পৰম্পৰাৰ মতে, ৰামানুজৰ গুৰুৰ সৈতে মতানৈক্য আছিল। তেওঁ অদ্বৈতবাদত বিশ্বাসী নাছিল, আৰু তামিল অলৱৰ নাঠমুনি আৰু যমুনাচাৰ্যৰ দ্বাৰা প্ৰভাৱিত আছিল। ৰামানুজে বিশিষ্টাদ্বৈত বেদান্তৰ সৃষ্টি কৰিছিল। তেওঁৰেই মুখ শিষ্যসমূহে সম্ভৱতঃ শাট্য়ায়নীয় উপনিষৎ আদি লিখিছিল। ৰামানুজে নিজেও সংস্কৃতত ব্ৰহ্ম সূত্ৰ আৰু ভাগৱদ্গীতাৰ বিখ্যাত ভাষ্য লিখিছিল।

## দৰ্শন
ৰামানুজাচাৰ্যৰ বিশিষ্টাদ্বৈত মাধৱাচাৰ্যৰ দ্বৈত আৰু শংকৰাচাৰ্যৰ অদ্বৈত বেদান্তৰ বিৰোধী। এই তিনি দ্বিতীয় সহস্ৰাব্দীৰ আতাইতকৈ প্ৰভাৱশালী বেদান্ত-সম্বন্ধীয় দৰ্শন।

ৰামানুজে ব্যক্তিগত ঈশ্বৰৰ (ৰামানুজৰ ক্ষেত্ৰত, বিষ্ণু) ভক্তিৰ জ্ঞানতাত্ত্বিক আৰু মুক্তিশাস্ত্ৰীয় গুৰুত্ব দাগি ধৰিছিল, মুক্তিৰ বাবে। ৰামানুজৰ বাবে যদিও প্ৰত্যেক আত্মনৰ ঐক্য আছে, আৰু প্ৰত্যেক আত্মনৰেই ব্ৰহ্মনৰ সৈতে ঐক্যৰ সম্ভাৱনীয়তা আছে, আত্মন্‌ আৰু ব্ৰহ্মন্‌ পৃথক।

## তথ্য সংগ্ৰহ
জ'মাট'

**জ’মাট’** () বা **জ’মেট’** () এটি ভাৰতীয় বহুজাতিক কোম্পানী। জ’মাট’ই চহৰে-চহৰে বিভিন্ন ৰেস্তোৰাঁক অনলাইন একত্ৰিত কৰে আৰু খাদ্য ডেলিভাৰী কৰে। কোম্পানীটো দীপিন্দৰ গোয়ল আৰু পংকজ চদ্দাই ২০০৮ চনত আৰম্ভ কৰিছিল। জ’মাট’ৰ এপ্লিকেশ্যনৰ দ্বাৰা কোনো ৰেস্তোৰাঁৰ বিষয়ে তথ্য, মেন্যু আৰু খাদ্য-ক্ৰেতাই লিখা পৰ্যালোচনা চাব পৰা যায়। ২০২২-২৩ চনত ভাৰতৰ ১,০০০খন নগৰ-চহৰত অংশীদাৰ ৰেস্তোৰাঁসমূহৰ পৰা খাদ্য বিলিকৰণ উপলব্ধ হয়।

## বিনিয়োগ
* ২০১০ৰ পৰা ২০১৩ৰ ভিতৰত জ’মাট’ই ইনফ’ এজৰ পৰা প্ৰায় ১৬.৭ নিযুত ইউ এছ ডলাৰ লাভ কৰিলে বিনিয়োগৰ ৰূপত। ২০১৩ চনত ই চেকিয়া কেপিটেলৰ পৰা অতিৰিক্ত ৩৭ নিযুত ইউ এছ ডলাৰ গ্ৰহণ কৰিলে।
* ২০১৪ চনৰ নৱেম্বৰত জ’মাট’ই আন এক ৰাউণ্ড সমাপ্ত কৰিলে, আৰু টকা লাভৰ পাছৰ মূল্যায়ণ আছিল প্ৰায় ৬৬০ নিযুত ইউ এছ ডলাৰ। ইনফ’ এজ আৰু ভাই কেপিটেলে আগভাগ লোৱা এই ৰাউণ্ডত চেকিয়া কেপিটেলেও অংশগ্ৰহণ কৰিছিল।
* ২০১৫ৰ এপ্ৰিলত ইনফ’ এজ, ভাই কেপিটেল আৰু চেকিয়া কেপিটেলে অতিৰিক্ত ৫০ নিযুত ইউ এছ ডলাৰৰ এটা ৰাউণ্ড সমাপ্ত কৰিলে। তাৰ ঠিক পাছতেই, ছিংগাপুৰ চৰকাৰৰ টেমাছেক আৰু ভাই কেপিটেলে ৬০ নিযুত ইউ এছ ডলাৰ বিনিয়োগ কৰিলে কোম্পানীটোত।
* ২০১৮ৰ অক্টোবৰত ই ২১০ নিযুত ইউ এছ ডলাৰ বিনিয়োগ লভিলে আলিবাবাৰ সৈতে সম্বন্ধ থকা এণ্ট ফাইনেঞ্চিয়াৰ পৰা, যিয়ে ১০% মালিকী হস্তান্তৰ কৰিলে। জ’মাট’ৰ মূল্যায়ন ২ নিখৰ্ব ইউ এছ ডলাৰ হ’লগৈ ইয়াৰ ফলস্বৰূপে। একে বছৰেই, তাৰ আগতেও জ’মাট’ই এণ্ট ফাইনেঞ্চিয়েলৰ পৰা ১৫০ নিযুত ইউ এছ ডলাৰৰ বিনিয়োগ লাভ কৰিছিল।
* এণ্ট ফাইনেঞ্চিয়েলে পূৰ্বতে দিবলগীয়া ধন আহি নোপোৱাত ২০২০ চনৰ ছেপ্টেম্বৰত জ’মাট’ই ৬২ নিযুত ইউ এছ ডলাৰৰ বিনিয়োগ লাভ কৰিলে টেমাছেকৰ পৰা।
* ২০২০ চনৰ অক্টোবৰত ছিৰীজ জে-ত জ’মাট’ই ৫২ নিযুত ইউ এছ ডলাৰ বিনিয়োগ লভিলে আমেৰিকী প্ৰতিষ্ঠান ক’ৰাৰ পৰা।
* ২০২১ চনৰ ফেব্ৰুৱাৰীত টাইগাৰ গ্ল’বেল মেনেজমেণ্ট আৰু আন চাৰি বিনিয়োগকাৰীৰ পৰা জ’মাট’ই ২৫০ নিযুত ইউ এছ ডলাৰ বিনিয়োগ লাভ কৰিলে।

## বিত্তীয় তথ্য

## তথ্য সংগ্ৰহ

শ্ৰেণী:বহুজাতিক কোম্পানী
কমলাপুৰ ৰেল ষ্টেচন

**কমলাপুৰ ৰেল ষ্টেচন** (বাংলা: কমলাপুৰ ৰেলওয়ে ষ্টেশন) হৈছে বাংলাদেশৰ ৰাজধানী ঢাকাত অৱস্থিত কেন্দ্ৰীয় ৰেল ষ্টেচন; যাক প্ৰাতিষ্ঠানিকভাবে **ঢাকা ৰেল ষ্টেচন** বুলি জনা যায়। এইটো দেশৰ আটাইতকৈ ডাঙৰ ষ্টেচন আৰু পৰিবহণৰ ক্ষেত্ৰত ব্যস্ততম আন্তঃগাঁথনি। কমলাপুৰ ৰেল ষ্টেচন ৰাজধানীৰ প্ৰৱেশদ্বাৰ হিচাপে গণ্য কৰা হয়। ইয়াক ইয়াৰ প্ৰতিষ্ঠাৰ দশকৰ আধুনিক আৰু আকৰ্ষণীয় ভৱনসমূহৰ এটা বুলিও গণ্য কৰা হয়। ইয়াক ১৯৬৮ চনৰ ১ মে' তাৰিখে মুকলি কৰা হৈছিল।

## তথ্য সংগ্ৰহ

## অধিক পঢ়ক
* 
* 
* Daniel Dunham, Pioneer of Modern Architecture in Bangladesh by Rafique Islam  pages 83–90

## বাহ্যিক সংযোগ
* 
* অনুসূচীত ৰেল সমূহ কমলাপুৰ ৰেল ষ্টেচন: বাংলাদেশ ৰেলৱে (বাংলা ভাষাত)

শ্ৰেণী:বাংলাদেশৰ ৰেল ষ্টেচন
গৌড়ীয় বৈষ্ণৱবাদ

**গৌড়ীয় বৈষ্ণৱবাদ**, **চৈতন্য বৈষ্ণৱবাদ**, **বঙালী**, **চৈতন্য**  বা **গৌড়ীয় সম্প্ৰদায়**, **চৈতন্যবাদ** বা **গৌড় ধৰ্ম** হৈছে ১৪৮৬ৰ পৰা ১৫৩৪লৈ জীৱিত থকা চৈতন্য মহাপ্ৰভুৰ দ্বাৰা প্ৰেৰিত এটি বৈষ্ণৱ হিন্দু ধাৰ্মিক আন্দোলন। "গৌড়ীয়" শব্দই ভাৰতীয় উপমহাদেশৰ গৌড় বা বংগ অঞ্চল সূচায়। বৈষ্ণৱবাদৰ অৰ্থ হ'ল বিষ্ণু উপাসনা সম্বন্ধীয়। এই পৰম্পৰাক বিশেষকৈ কৃষ্ণবাদৰ অন্তৰ্গত বুলিব পাৰি: ই এক কৃষ্ণ-কেন্দ্ৰিক বৈষ্ণৱ পৰম্পৰা।

## বিশ্বাস আৰু উপাসনা
গৌড়ীয় বৈষ্ণৱবাদৰ মুখ্য ঈশ্বৰতাত্ত্বিক আধাৰ হ'ল ভাগৱৎ গীতা আৰু ভাগৱৎ পুৰাণ (যাক এই পৰম্পৰাত শ্ৰীমদ্ভাগৱতং বুলিও জনা যায়)। এই গ্ৰন্থদ্বয়ৰ সনাতন গোস্বামী, ৰূপ গোস্বামী, জীৱ গোস্বামী, গোপাল ভট্ট গোস্বামী আৰু অন্যান্য চৈতন্যৰ শিষ্যৰ বুজনি মানি লোৱা হয়।

গৌড়ীয় বৈষ্ণৱবাদৰ কেন্দ্ৰত আছে ৰাধা আৰু কৃষ্ণৰ, তথা তেওঁলোকৰ অনেক দিব্য অৱতাৰৰ স্বয়ং ভগৱানৰ ৰূপ হিচাপে ভক্তি কৰা। এই ভক্তিকেন্দ্ৰিক আৰাধনাই সাধাৰণতে ৰাধা আৰু কৃষ্ণৰ দিব্য নাম কীৰ্তনৰ ৰূপ লয়, যেনে "হৰে", "কৃষ্ণ" আৰু "ৰাম", যেনে হৰে কৃষ্ণ মন্ত্ৰত আৰু তাৰ লগত নৃত্য কৰা। এই আন্দোলনক ব্ৰহ্মা-মাধৱ-গৌড়ীয় সম্প্ৰদায় নামেৰেও মাজে মাজে অভিহিত কৰা হয়, কাৰণ এই পৰম্পৰাৰ গুৰুসকলৰ গুড়ি ব্ৰহ্মা বুলি মনা হয়।

## ইস্কন
গৌড়ীয় বৈষ্ণৱবাদ ইণ্টাৰ্নেশ্বনেল চচাইটি ফৰ কৃষ্ণ কঞ্চিয়াস্নেছ (ইস্কন) বা "হৰে কৃষ্ণ আন্দোলন"ৰ আধ্যাত্মিক আৰু দাৰ্শনিক আধাৰ।

## তথ্য সংগ্ৰহ

শ্ৰেণী:ভক্তি আন্দোলন
জগন্নাথ

**জগন্নাথ** () প্ৰধানকৈ ভাৰত আৰু বাংলাদেশত পূজিত এগৰাকী দেৱতা। তেওঁক ভাতৃ বালভদ্ৰ আৰু ভগ্নী সুভদ্ৰাৰ সৈতে সাধাৰণতে আৰাধনা কৰা হয়। ওড়িয়া হিন্দু ধৰ্মত তেওঁ সৰ্বোচ্চ দেৱতা: পুৰুষোত্তম বা পৰ ব্ৰহ্ম। বৈষ্ণৱ ধৰ্মত, আৰু বিশেষকৈ কৃষ্ণবাদত, অনেক ক্ষেত্ৰৰ জগন্নাথক কৃষ্ণ বা বিষ্ণুৰ এক বিমূৰ্ত ৰূপ মনা হয়। তেওঁক কেতিয়াবা কৃষ্ণ বা বিষ্ণুৰ অৱতাৰো জ্ঞান কৰা হয়। কোনো কোনো শৈৱ আৰু শাক্ত হিন্দুৰ মতে, তেওঁ শিৱৰ ভৈৰৱ ৰূপৰ তান্ত্ৰিক ৰূপ, যাৰ সম্বন্ধ ধ্বংসৰ সৈতে।

## ইতিহাস
জগন্নাথবাদ বা ওড়িয়া বৈষ্ণৱবাদত এগৰাকী প্ৰধান আৰাধ্যৰ ৰূপত জগন্নাথৰ উত্থান দেখা যায় মধ্যকালৰ আগ ভাগত। পাছলৈ ই এক স্বাধীন ৰাজ্যিক স্থানীয় মন্দিৰ-কেন্দ্ৰিক পৰম্পৰা হৈ পৰিল, কৃষ্ণবাদৰ অন্তৰ্গত।

জগন্নাথৰ আৰাধনাৰ আৰম্ভণি কেতিয়া হৈছিল সেই কথা স্পষ্টকৈ জনা নাযায়। কোনো কোনোৱে ঋগবেদ (১০.১৫৫.৩)ক উয়াৰ উৎস বুলি কয়, কিন্তু আনে এই মত মানি নলয়। তেওঁলোকৰ মতে তেওঁ জনজাতীয় মূলৰ এগৰাকী দেৱতা হ'ব পাৰে।

## ৰীতি নীতি
জগন্নাথৰ মূৰ্তি কাঠেৰে নিৰ্মিত আৰু সজ্জিত, গোল চকু থকা আৰু হাত-ভৰি বিহীন। জগন্নাথক আৰাধনা কৰাৰ নীতি-নিয়ম হিন্দু ধৰ্মৰ আন আন ভাগত পোৱা নিয়মতকৈ পৃথক। অস্বাভাৱাকিকভাৱে, মূৰ্তি কাঠেৰে নিৰ্মিত আৰু নিৰ্দিষ্ট সময়ৰ মূৰে মূৰে সলোৱা হয়।

প্ৰতি বছৰে জুন বা জুলাই মাহত পূব ভাৰতৰ কেইবাখনো ৰাজ্যত ৰথ যাত্ৰা উদ্‌যাপন কৰা হয়। জগন্নাথ আৰু আন দুই সম্বন্ধীয় দেৱতাৰ ছবি পুৰীৰ জগন্নাথ মন্দিৰৰ গৰ্ভগৃহৰ পৰা বাহিৰলৈ অনা হয়। ৰথত ৰাখি অনেক ভক্তই ৩ কিলোমিটাৰ দূৰৰ গুণ্ডিচা মন্দিৰলৈ এই ৰথ লৈ যায়। কেইদিনমান সেই মন্দিৰত দেৱতাকেইগৰাকীক ৰখাৰ পাছত তেওঁলোকক পুনঃ নিজৰ মন্দিৰলৈ লৈ যোৱা হয়। পুৰীৰ মন্দিৰৰ লগতে সমগ্ৰ বিশ্বতে আন আন জগন্নাথ মন্দিৰতো একেই ধৰণে যাত্ৰাৰ আয়োজন কৰা হয়। লক্ষ লক্ষ ভক্ত পুৰীলৈ প্ৰতি বছৰে যায় জগন্নাথৰ ৰথত চাবলৈ।

## তথ্য সংগ্ৰহ
শ্ৰেণী:হিন্দু দেৱতা
শ্ৰেণী:বিষ্ণুৰ অৱতাৰ
মুৰাদ টাকলা

**মুৰাদ টাকলা** () হৈছে ২০১০-ৰ দশকৰ পৰা বাংলাদেশী কৌতুকত ব্যৱহৃত এটা বাক্যাংশ। ইয়াৰ দ্বাৰা লেটিন লিপি ব্যৱহাৰ কৰি, অনিচ্ছাকৃতভাৱে এক উদ্ভট বা অগতানুগতিক ধৰণে বাংলা শব্দ লিখাটোৱে তেওঁলোকৰ বাবে বিকৃত অৰ্থ সৃষ্টি কৰে যিসকল হ'ব বিচাৰে।

## ইতিহাস
২০১২ চনত, ফেচবুকত এটা মন্তব্যই 'মুৰাদ টাকলা' নামটো জন্ম দিছিল। মন্তব্যটোত, মন্তব্যকাৰীজনে আনজন ব্যক্তিক যুক্তি দিবলৈ কয়। তেওঁ তাইক সুধিছিল যে ব্যক্তিজনৰ ফেচবুক প্ৰফাইলত কিয় এটা ভুৱা প্ৰ'ফাইল ছবি আছে। তেওঁ কিবা কোৱাৰ আগতে জানিবলৈ কওক। মন্তব্যটোৰ স্ক্ৰীণশ্বটটো অনিচ্ছাকৃত হাঁহিৰ বাবে ফেচবুকত ভাইৰেল হৈছিল: মন্তব্যকাৰীজনে লিখিছিল "মুৰাদ টাকলা" ("যদি বঙালীত এটা মুৰোদ আছে") যাক তেওঁ "যদি আপোনাৰ সাহস আছে" বুজাবলৈ লিখিছিল। কিন্তু ইয়াৰ উচ্চাৰণৰ সৰল অৰ্থ হৈছে "মুৰাদ নামৰ এজন টাক মানুহ" (মুৰাদ টাকলা)। লেটিন লিপিত বিকৃত বাংলা লিখা সকলক বুজাবলৈ এই বাক্যাংশৰ ব্যৱহাৰ জনপ্ৰিয় হৈ পৰিছিল।

এই ঘটনাৰ পিছত, 'মুৰাদ টাকলা' নামৰ এটা ফেচবুক পৃষ্ঠা সৃষ্টি কৰা হৈছিল। পৃষ্ঠাটো লেটিন লিপিত বঙালী ভাষাত লিখা পোষ্টবোৰৰ স্ক্ৰীণশ্বট আপলোড কৰাৰ উদ্দেশ্যে কৰা হৈছে। পৃষ্ঠাটো সোনকালেই জনপ্ৰিয় হৈ পৰিছিল আৰু মানুহে সঠিক বানান আৰু উচ্চাৰণৰ সৈতে বাংলা লিখাৰ গুৰুত্ব উপলব্ধি কৰিছিল। এই ফেচবুক পৃষ্ঠাটোৱে বাংলাদেশী নেটিজেনসকলক লেটিন আখৰত বাংলা লিখাৰ কুফলৰ বিষয়ে অৱগত কৰাত সফল হৈছে।

বাংলাদেশী ৰাজনীতিবিদ মুৰাদ হাছানকো ইণ্টাৰনেট আৰু অন্যান্য ছ'চিয়েল মিডিয়াত সেই নামেৰে মাতি অনা হৈছিল, বিশেষকৈ এটা অশ্লীল ফোন কল ৰেকৰ্ড লিক হোৱাৰ বিতৰ্কৰ পিছত। মুৰাদ হাছানৰ বিষয়ে আলোচনা আৰম্ভ হোৱাৰ লগে লগে শব্দটোৰ বিষয়ে কিছু বিভ্ৰান্তি হৈছিল।

## অভিধান
টাকলা ভাষাত লিখা বাক্যৰ অৰ্থ বুজিবলৈ মুৰাদ টাকলা অভিধান ২০২০ চনত চিমু নাছেৰ আৰু পিয়ান-প্ৰভাৱিত পয়গম্বৰ দুয়োৰে সম্পাদকত্বত প্ৰকাশিত হৈছে।

## উদাহৰণ

## তথ্যউৎস

### টোকা

### উদ্ধৃতি

## বাহ্যিক সংযোগ
* 
* 

শ্ৰেণী:বঙালী ভাষা
শিৱকুমাৰ শৰ্মা (সন্তুৰ বাদক)

পণ্ডিত **শিৱকুমাৰ শৰ্মা** () (১৩ জানুৱাৰী ১৯৩৮ – ১০ মে' ২০২২) এগৰাকী ভাৰতীয় সংগীত নিৰ্মাতা আৰু সন্তুৰ বাদক। তেওঁ জম্মুত বসবাস কৰিছিল। এজন সংগীত নিৰ্মাতা হিচাপে তেওঁ শিৱ-হৰি নামেৰে ভাৰতীয় বাঁ‌হীবাদক হৰিপ্ৰসাদ চৌৰাছিয়াৰ সৈতে যুটি বান্ধি কাম কৰিছিল আৰু *ফাচলে* (১৯৮৫), *চান্দনী* (১৯৮৯), *লমহে* (১৯৯১), আৰু *ডৰ* (১৯৯৩) আদিকে ধৰি বহুতো ভাৰতীয় চলচ্চিত্ৰৰ বাবে সংগীত ৰচনা কৰিছিল। শৰ্মাক ১৯৮৬ চনত সংগীত নাটক একাডেমী বঁটা, ১৯৯১ চনত ভাৰতৰ চতুৰ্থ সৰ্বোচ্চ অসামৰিক সন্মান পদ্মশ্ৰী আৰু ২০০১ চনত ভাৰতৰ তৃতীয় সৰ্বোচ্চ অসামৰিক সন্মান পদ্মভূষণ বঁটা প্ৰদান কৰা হৈছিল। ২০২২ চনৰ ১০ মে'ত তেওঁৰ দেহাৱসান ঘটে।

## তথ্য সংগ্ৰহ

শ্ৰেণী:ভাৰতীয় সংগীতজ্ঞ
শ্ৰেণী:সংগীত নাটক একাডেমী বঁটা বিজয়ী
শ্ৰেণী:পদ্মশ্ৰী বঁটা বিজয়ী
শ্ৰেণী:পদ্মভূষণ বঁটা বিজয়ী
বংগ

**বংগ** (বাংলা ভাষাত: বঙ্গ/ বাংলা) এটি ভৌগোলিক, সাংস্কৃতিক আৰু ঐতিহাসিক অঞ্চল, যি দক্ষিণ এছিয়াৰ পূব দিশে স্থিত, বংগোপসাগৰৰ উত্তৰ দিশে। ই ঘাইকৈ বৰ্তমানৰ বাংলাদেশ আৰু ভাৰতৰ পশ্চিম বংগ ৰাজ্য সামৰে। ভৌগোলিকভাৱে, ই গংগা-ব্ৰহ্মপুত্ৰ ব-দ্বীপ সামৰে, যি বিশ্বৰ সৰ্ববৃহৎ ব-দ্বীপ। তদুপৰি, নেপাল আৰু ভূটানৰ দক্ষিণ দিশৰ হিমালয়ৰ এটি অংশও এই অঞ্চলৰ অন্তৰ্গত। পাহাৰীয়া বৰ্ষাবনকে ধৰি ঘন অৰণ্য বংগৰ উত্তৰ আৰু পূব দিশে আছে। এই অঞ্চলৰ মধ্য ভাগত আছে উচ্চ মালভূমি: সৰ্বোচ্চ বিন্দু ৩৬৩৬ মিটাৰ উচ্চ চাণ্ডাকফু। দক্ষিণ-পশ্চিম দিশে আছে সুন্দৰবন, যি বিশ্বৰ সৰ্ববৃহৎ মেনগ্ৰোভ বন। অঞ্চলটোৰ জলবায়ু মৌচুমী, যাক পৰম্পৰাগত বাঙালী পঞ্জিকাত ৬ ঋতুত ভাগ কৰা হয়।

## ইতিহাস
পূৰ্বতে গংগাঋদ্ধি (গ্ৰীক ভাষাত গংগাৰিডাই) নামেৰে জনাজাত ৰাজ্য প্ৰাচীন কালত এটি অগ্ৰণী শক্তি আছিল, য'ত আছিল বিস্তৃত বাণিজ্য-পথ, যি ৰোমান ইজিপ্তলৈকে বিয়পি আছিল। বাঙালী পাল সাম্ৰাজ্য আছিল এই অঞ্চলৰ অন্তিম বৌদ্ধ শাসক, যি ৭৫০ খ্ৰীষ্টাব্দত প্ৰতিষ্ঠা কৰা হৈছিল। ই নৱম শতিকালৈ ভাৰতীয় উপমহাদেশৰ এক অগ্ৰণী শক্তি হৈ পৰিছিল। দ্বাদশ শতিকাত হিন্দু সেন বংশ ক্ষমতালৈ আহিল। পাল বংশৰ ৰাজতেই এই অঞ্চলত ইছলাম ধৰ্মই প্ৰৱেশ কৰিছিল, আব্বাছিদ কালিফেটৰ সৈতে বাণিজ্যৰ মাধ্যমেৰে। দিল্লী সুলতানীৰ স্থাপনাৰ পাছত বংগত এই ধৰ্মৰ প্ৰভাৱ ব্যাপকভাৱে বাঢ়িবলৈ ধৰিল। আৰ্থিকভাৱে এই অঞ্চল শৃংগত আছিল বংগ সুলতানীৰ কালত, যি ১৩৫২ চনত স্থাপিত। সেই সময়ত ই বিশ্বৰ আতাইতকৈ ধনী বাণিজ্যিক জাতিৰ অন্যতম আছিল।

১৫৭৬ চনত ই মোগল সাম্ৰাজ্যত মিলিল। বংগ চুবাঃ আছিল সাম্ৰাজ্যখনৰ আতাইতকৈ ধনী প্ৰান্ত, আৰু এক মহত্বপূৰ্ণ বৈশ্বিক ৰপ্তানিকাৰী। কপাহ, পাত আৰু জাঁহাজ আদি নিৰ্মাণৰ ই কেন্দ্ৰ আছিল। বংগৰ মুঠ ঘৰুৱা উৎপাদন আছিল বিশ্বৰ ১২%, যি পশ্চিম ইউৰোপতকৈও অধিক আছিল। বংগবাসীৰ জীৱনৰ স্তৰ আছিল বিশ্বৰ ভিতৰতেই আতাঅতকৈ চহকী। এই কালতেই বংগৰ অৰ্থনীতিৰ আদ্য-ঔদ্যোগীকৰণ দেখা গৈছিল। ১৭৫৭ চনত পলাশীৰ ৰণত ব্ৰিটিছ ইষ্ট ইণ্ডিয়া কোম্পানীৰ হাতলৈ বংগৰ শাসন গ'ল। ব্ৰিটিছ ৰাজৰ অন্তৰ্গত, ই হৈ পৰিল বেংগল প্ৰেচিডেঞ্চি। বিশ্বৰ প্ৰথম ঔদ্যোগিক বিপ্লৱত বংগৰ বিশেষ ভূমিকা আছিল, কিন্তু পাছলৈ এই অঞ্চলৰ নিজৰেই অ-ঔদ্যোগীকৰণ দেখা গ'ল। ইষ্ট ইণ্ডিয়া কোম্পানীৰ নীতিৰ ফলত, যেনে বৰ্ধমান কৃষি কৰ (১০%ৰ পৰা ৫০%লৈ), আৰু লগতে অকাল, মহামাৰী আদিৰ ফলত, ১৭৭০ চনত দ্য গ্ৰে'ট বেংগল ফেমিন হ'ল, য'ত ১ নিযুতৰ পৰা ১০ নিযুত বাঙালীৰ মৃত্যু হ'ল।

দ্বিতীয় বিশ্বযুদ্ধৰ সময়ত জাপানে বংগ আক্ৰমণ কৰিছিল। এই সময়ত ভাৰতীয় স্বাধীনতা আন্দোলনৰ অনেক বিপ্লৱী গোট এই অঞ্চলত সক্ৰিয় আছিল। ভাৰত বিভাজনৰ সময়ত বংগক দুভাগ কৰা হ'ল হিন্দু প্ৰধান পশ্চিম বংগ আৰু মুছলিম প্ৰধান পূব বংগত। মাজতে এক স্বাধীন, ঐক্যবদ্ধ বংগ সৃষ্টিৰ পৰিকল্পনা কৰা হৈছিল যদিও ধাৰ্মিক বিবাদৰ বাবে সেই পৰিকল্পনা বাদ দিয়া হ'ল। পশ্চিম বংগ ভাৰতৰ ভাগ হ'ল, আৰু পূব বংগ পাকিস্তানৰ। পাছলৈ পূব বংগ পাকিস্তানৰ পৰা পৃথক হৈ এক স্বাধীন দেশ হ'ল, যাৰ নাম বাংলাদেশ। যদিও বৰ্তমানে বংগই বাংলাদেশ আৰু পশ্চিম বংগ সূচায়, এসময়ত বংগই বৰ্তমানৰ ভাৰতৰ বিহাৰ, ঝাৰখণ্ড, উৰিষ্যা আৰু অসম ৰাজ্য, তথা বৰ্তমানৰ ম্যানমাৰৰ ৰাখাইন ৰাজ্যও সামৰিছিল। 

## জনসংখ্যা
২০১১ চনত বংগৰ জনসংখ্যা আছিল ২৫০ নিযুত, যাৰে ১৬০ নিযুত বাংলাদেশ আৰু ৯১.৩ নিযুত ভাৰতৰ নাগৰিক। ই বিশ্বৰ আতাইতকৈ ঘন-বসতিপূৰ্ণ অঞ্চলসমূহৰ অন্য়তম। এই অঞ্চলৰ মুখ্য ভাষা বাংলা। বংগৰ উপৰিও, বাংলাভাষী লোক ভালেমান সংখ্যাত ত্ৰিপুৰা, অসম, মেঘালয়, মিজোৰাম, নাগালেণ্ড আৰু উত্তৰাখণ্ড আদি ৰাজ্যত থাকে।

## তথ্য সংগ্ৰহ
শ্ৰেণী:ভাৰতৰ অঞ্চলসমূহ
শ্ৰেণী:ভাৰতৰ ভূগোল
শ্ৰেণী:Articles with hAudio microformats
অমৰ একুশে গ্ৰন্থমেলা

**একুশে গ্ৰন্থমেলা**, **অমৰ একুশে গ্ৰন্থ মেলা** () বা **একুশে বই মেলা** () হ'ল বাংলাদেশৰ জাতীয় গ্ৰন্থমেলা যি প্ৰতি বছৰে ফেব্ৰুৱাৰীত আয়োজিত কৰা হয়। গোটেই ফেব্ৰুৱাৰী মাহত আয়োজিত এই গ্ৰন্থমেলা বাংলা একাডেমীয়ে আয়োজন কৰে। ২১ ফেব্ৰুৱাৰী ১৯৫২ চনত বাংলা ভাষাক পূব পাকিস্তানৰ এটি স্বীকৃত ভাষা ঘোষণা কৰাৰ দাবীত প্ৰাণ দিয়া শ্বহীদৰ স্মৃতিত ই আয়োজিত।

## ইতিহাস
thumb|২০১১ চনৰ একুশে গ্ৰন্থমেলাৰ মৈদান
thumb|২০১৬ চনৰ একুশে গ্ৰন্থমেলাৰ বেনাৰ
১৯৭২ চনৰ ২১ ফেব্ৰুৱাৰী (যাক শ্বহীদ দিৱস আৰু পাছলৈ আন্তৰ্জাতিক মাতৃভাষা দিৱস হিচাপে জনা যায়) তাৰিখে মুক্তধাৰা প্ৰকাশন গোষ্ঠীয়ে এটি সৰু বিক্ৰী আৰম্ভ কৰিলে বাংলা একাডেমীৰ সমুখত। মুক্তধাৰাৰ চিত্তৰঞ্জন সাহাই আগভাগ লৈছিল এই বিক্ৰীত। আন আন বিক্ৰেতায়ো অনানুষ্ঠানিকভাৱে পাছলৈ যোগদান কৰিলে। লাহে লাহে, ই হৈ পৰিল বাংলাদেশৰ আটাইতকৈ জনপ্ৰিয় আৰু আনুষ্ঠানিক গ্ৰন্থমেলা। 

১৮৭৮ চনত বাংলা একাডেমীয়ে আয়োজনৰ ভাৰ গ্ৰহণ কৰিলে। ১৯৮৪ চনত ইয়াৰ নাম ৰখা হ'ল 'অমৰ একুশে গ্ৰন্থমেলা'। উল্লেখনীয় যে, ১৯৯০ৰ দশকত আন এক জাতীয় গ্ৰন্থমেলা আৰম্ভ হ'ল, যাৰ নাম ঢাকা আন্তৰ্জাতিক গ্ৰন্থমেলা। এই গ্ৰন্থমেলা প্ৰতি ডিচেম্বৰত চৰকাৰে অনুষ্ঠিত কৰে। 

## আয়োজন
'বই মেলা'খন এখন গ্ৰন্থমেলা হিচাপে আৰম্ভ হৈছিল, কিন্তু সময়ৰ সৈতে, ই বাঙালী জাতিৰ সাংস্কৃতিক চেতনাক প্ৰতিফলিত কৰা এক জাতীয় সাংস্কৃতিক উৎসৱ হৈ উঠিল। কিতাপ বিক্ৰীৰ উপৰি, বাংলা একাডেমীয়ে আন আন সাহিত্যিক আৰু সাংস্কৃতিক কাৰ্যক্ৰম অনুষ্ঠিত কৰা হয় একুশে গ্ৰন্থমেলাত। কেইবাহাজাৰ লোকে কিতাপ কিনিবলৈ আৰু কিতাপ তথা লেখকৰ সান্নিধ্য লভিবলৈ গ্ৰন্থমেলাৰ মৈদানলৈ প্ৰতি বছৰে যায়। প্ৰৱেশত কোনো মাচুল লোৱা নহয়। বাংলাদেশৰ গ্ৰন্থ প্ৰকাশকসকলে গোটেই বছৰ তৈয়াৰী কৰে এই গ্ৰন্থমেলাৰ বাবে। 

২০০৮ চনত ৩৬২ বিপণী তৈয়াৰ কৰা হৈছিল বিভিন্ন প্ৰকাশক আৰু বিক্ৰেতাৰদ্বাৰা, যাৰে ভিতৰত আছিল বাংলা একাডেমী আৰু নজৰুল ইনষ্টিটিউট। মেলাৰ ভিতৰে বাহিৰে বিভিন্ন বেনাৰ, ফেষ্টুন আৰু প্লেকাৰ্ড লগোৱা হয়, একুশে ফেব্ৰুৱাৰীৰ স্মৃতিত। সাধাৰণতে চৰকাৰৰ মুৰব্বীয়ে এই গ্ৰন্থমেলাৰ উদ্বোধন কৰে। দূৰদৰ্শনত উদ্বোধনী সভা পোণপটীয়াকৈ প্ৰচাৰ কৰা হয়।

## তথ্য সংগ্ৰহ

শ্ৰেণী:বাংলাদেশৰ উৎসৱ
আৰ্টোৰ শ্ব'পেনহাৱাৰ

alt=শ্বেপেন হোৱাৰ|thumb|       '''আৰ্থাৰ শ্বোপেন হোৱাৰ'''
**আৰ্টোৰ শ্ব'পেনহাৱাৰ** (( , ) ঊনবিংশ শতিকাৰ এগৰাকী জাৰ্মান দাৰ্শনিক। তেওঁৰ আতাইতকৈ ইখ্যাত কৰ্ম হ'ল ১৮১৮ চনত প্ৰকাশিত আৰু ১৮৪৪ চনত বিস্তাৰিত *[[দ্য ৱৰ্লড এজ ৱিল এণ্ড ৰিপ্ৰেজেণ্টেশ্যন]]*। এই কৰ্মত তেওঁ দৃশ্য জগতক এক অন্ধ তাত্ত্বিক ইচ্ছাৰ ফল বুলি যুক্তি দাঙি ধৰিছে।  ইমানুৱেল কান্টৰ (১৭২৪–১৮০৪) অতিক্ৰমণীয় আদৰ্শবাদৰ ওপৰত নিৰ্মাণ কৰি শ্বোপেন-হোৱাৰে জাৰ্মান আদৰ্শবাদৰ সমসাময়িক ধাৰণাক নাকচ কৰা নাস্তিক আধ্যাত্মিক আৰু নৈতিক ব্যৱস্থা গঢ়ি তুলিছিল।

## প্ৰাৰম্ভিক জীৱন
১৭৮৮ চনৰ ২২ ফেব্ৰুৱাৰীত গ্ডানস্কত (তেতিয়াৰ পোলেণ্ড–লিথুৱেনিয়ান কমনৱেলথৰ অংশ; পিছলৈ প্ৰুছিয়া ডানজিগ ৰাজ্যত) হাইনৰিখ ফ্লৰিছ শ্বোপেনহাউৰৰ ঘৰত জন্মগ্ৰহণ কৰিছিল । তেওঁলোক এক ধনী জাৰ্মান পেট্ৰিচিয়ান পৰিয়ালৰ বংশধৰ।

## দৰ্শন
ইমানুৱেল কাণ্টৰ অতীন্দ্ৰিয় আদৰ্শবাদৰ ওপৰত ভিত্তি কৰি শ্ব'পেনহাৱাৰে এক নাস্তিক অধিবিদ্যা আৰু নৈতিক ব্যৱস্থাৰ সৃষ্টি কৰিছিল যি সমকালীন জাৰ্মান আদৰ্শবাদৰ বিপৰীত আছিল। তেওঁ এনে প্ৰথম পাশ্চাত্য দাৰ্শনিকৰ অন্যতম যিয়ে ভাৰতীয় দৰ্শন আৰু বৈৰাগ্য, আত্মনৰ অস্তিত্বহীনতা আৰু জগত-যে-মায়া সেই ধাৰণাক সঁহাৰি জনাইছিল। তেওঁৰ কৰ্মক দাৰ্শনিক নিৰাশাবাদৰ উদাহৰণ বুলি কোৱা হয়।

শ্বোপেন-হোৱাৰ আছিল পশ্চিমীয়া দৰ্শনৰ প্ৰথম চিন্তাবিদসকলৰ ভিতৰত এজন যিয়ে ভাৰতীয় দৰ্শনৰ উল্লেখযোগ্য নীতিসমূহ যেনে *তপস্যা, আত্মা*ক অস্বীকাৰ আৰু পৃথিৱী-আভাস হিচাপে ধাৰণা আদিৰ অংশীদাৰ আৰু দৃঢ়তা প্ৰদান কৰিছিল। তেওঁৰ এই কামক দাৰ্শনিক নিৰাশাবাদৰ আদৰ্শ প্ৰকাশ হিচাপে বৰ্ণনা কৰা হৈছে। যদিও তেওঁৰ কামে জীৱনকালত যথেষ্ট মনোযোগ আকৰ্ষণ কৰিব নোৱাৰিলে, তথাপিও দৰ্শন, সাহিত্য, বিজ্ঞানকে ধৰি বিভিন্ন শাখাত তেওঁৰ মৰণোত্তৰ প্ৰভাৱ পৰিছিল। নান্দনিকতা, নৈতিকতা, মনোবিজ্ঞানৰ ওপৰত তেওঁৰ লেখাই বহু চিন্তাবিদ আৰু শিল্পীক প্ৰভাৱিত কৰিছে।

## প্ৰভাৱ
তেওঁৰ জীৱিতাৱস্থাত তেওঁৰ চিন্তাই বিশেষ সঁহাৰি লাভ নকৰিলে। কিন্তু তেওঁৰ মৃত্যুৰ পাছত দৰ্শন, সাহিত্য আৰু বিজ্ঞানত ভালেমান প্ৰভাৱ দেখা গ'ল। বৈৰাগ্য, নৈতিকতা আৰু মনোবিজ্ঞানৰ ওপৰত তেওঁৰ লেখে অনেক চিন্তাবিদক প্ৰভাৱিত কৰিছে। এমিল কিয়'ৰিয়ান, ফ্ৰিড্ৰিখ নিৎজে, লুডৱিগ ৱিৎজেনষ্টাইনৰ দৰে দাৰ্শনিক, আৰৱিন শ্ৰ'ডিঙাৰ, এলবাৰ্ট আইনষ্টাইনৰ দৰে বিজ্ঞানী, কাৰ্ল য়ুং, চিগমাণ্ড ফ্ৰয়ডৰ দৰে মনোবিজ্ঞানী, লিয়' টলষ্টয়, হাৰ্মান মেল্ভিল, থমাচ মান, হাৰ্মান হেচে, মাচাড' ডে আছিছ, জৰ্জ লুই বৰ্জেছ, মাৰ্চেল প্ৰাউষ্ট, চেমুৱেল বেকেটৰ দৰে লেখক আৰু ৰিচাৰ্ড ৱেগ্নাৰ, য়হানেছ ব্ৰামছ, আৰ্ণল্ড শ্বৱেনবাৰ্গ আৰু গুষ্টাভ মাহ্লেৰৰ দৰে সুৰকাৰক তেওঁ প্ৰভাৱিত কৰিছে।

## মৃত্যু
আৰ্থাৰ শ্বোপেন-হোৱাৰৰ ৭২ বছৰ বয়সত ১৮৬০ চনৰ ২১ চেপ্তেম্বৰত জাৰ্মান কনফেডাৰেচনৰ ফ্ৰেংকফৰ্টত মৃত্যু হয়।

## তথ্য সংগ্ৰহ
শ্ৰেণী:Articles with hAudio microformats
শ্ৰেণী:দাৰ্শনিক
শ্ৰেণী:জাৰ্মানীৰ ব্যক্তি
শ্ৰেণী:নাস্তিকতাবাদী
ভগৱন্ত সিং মান

ভগৱন্ত সিং মান (জন্ম: ১৭ অক্টোবৰ ১৯৭৩) এজন ভাৰতীয় ৰাজনীতিবিদ তথা পঞ্জাৱৰ ১৭তম আৰু বৰ্তমানৰ মুখ্যমন্ত্ৰী। তেওঁ পঞ্জাৱৰ কেবিনেট মন্ত্ৰালয়ৰ নেতৃত্ব বহন কৰি আছে। তেওঁ এজন প্ৰাক্তন অভিনেতা, কৌতুক অভিনেতা আৰু ব্যংগকাৰ। তেওঁ পূৰ্বতে লোকসভালৈ দুবাৰকৈ মনোনীত হৈছে।

## তথ্য সংগ্ৰহ
নৱযান

[thumb|এটি নৱযান বৌদ্ধ স্থলীত [ভীমৰাও ৰামজী আম্বেদকাৰ|আম্বেদকাৰ আৰু *[[দ্য বুদ্ধ এণ্ড হিজ ধম্ম]]* কিতাপ। ৫০তম্‌ ধম্মচক্ৰ প্ৰৱৰ্তন দিৱসত তোলা ছবি।]]
**নৱযান** হ'ল ভীমৰাও ৰামজী আম্বেদকাৰৰ দ্বাৰা বৌদ্ধ ধৰ্মৰ এক নতুন ব্যাখ্যা। ইয়াক **নব্য-বৌদ্ধ ধৰ্ম**, **আম্বেদকাৰীয় বৌদ্ধ ধৰ্ম** আৰু **ভীমযান** নামেৰেও জনা যায়। আম্বেদকাৰৰ জন্ম এগৰাকী দলিত হিচাপে হৈছিল ঔপনিৱেশিক ভাৰতত।

## স্থাপনা
আম্বেদকাৰে বিদেশত শিক্ষালাভ কৰিছিল আৰু পাছলৈ এগৰাকী মহাৰ দলিত নেতা হৈছিল। ১৯৩৫ চনত তেওঁ হিন্দু ধৰ্ম ত্যাগি বৌদ্ধ ধৰ্ম গ্ৰহণ কৰাৰ ইচ্ছা প্ৰকাশ কৰিছিল। তৎপশ্চাত তেওঁ বৌদ্ধ লেখ পঢ়িবলৈ আৰম্ভ কৰিছিল আৰু এই নিষ্কৰ্ষত উপনিত হৈছিল যে ধৰ্মটোৰ কেইবাটাও মূল বিশ্বাস আৰু যুক্তি, যেনে চাৰি আৰ্য সত্য আৰু "অনত্তা" ভুল আৰু নিৰাশাবাদী। তেওঁ এই ধাৰণাসমূহৰ এক নতুন ব্যাখ্যা আগবঢ়ালে, যাৰ নাম হ'ল নৱযান। ১৯৫৬ চনৰ ১৩ অক্টোবৰত তেওঁ হিন্দু ধৰ্মৰ লগতে থেৰবাদ আৰু মহাযান বৌদ্ধ ধৰ্মক প্ৰত্যাখ্যান কৰি এক সংবাদ মেল আয়োজন কৰিলে। মৃত্যুৰ প্ৰায় ৬ সপ্তাহ পূৰ্বে, তেওঁ হিন্দু ধৰ্ম ত্যাগ কৰি নৱযান বৌদ্ধ ধৰ্ম গ্ৰহণ কৰিলে।

## বিশ্বাস
দলিত বৌদ্ধ আন্দোলনত নৱযানক বৌদ্ধ ধৰ্মৰ এক নতুন ভাগ গণ্য কৰা হয়, যি বৌদ্ধ ধৰ্মৰ মৌলিক পৰম্পৰা থেৰবাদ, মহাযান আৰু বজ্ৰযান বৌদ্ধ ধৰ্মতকৈ পৃথক। নৱযানত বৌদ্ধ দৰ্শনৰ এক অতিকৈ নতুন ব্যাখ্যা দাঙি ধৰা হয়, য'ত বুদ্ধৰ বাণীক শ্ৰেণী সংগ্ৰাম আৰু সামাজিক সমতাৰ বিষয়ে বুলি মনা হয়।

আম্বেদকাৰৰ নৱযান বৌদ্ধ ধৰ্মৰ এক গুৰুত্বপূৰ্ণ ধাৰ্মিক গ্ৰন্থ হ'ল তেওঁ লিখা *[[দ্য বুদ্ধ এণ্ড হিজ ধম্ম]]*। নৱযান বৌদ্ধ ধৰ্মৰ বিশ্বাসীক সাধাৰণতে কেৱল "বৌদ্ধ", "আম্বেদকাৰীয় বৌদ্ধ", "নব্য-বৌদ্ধ", আৰু খুব কমহে "নৱযান বৌদ্ধ" বোলা হয়।

## আন ব্যৱহাৰ
নৱযান শব্দৰ এক আম্বেদকাৰৰ সৈতে সম্বন্ধ নথকা ব্যৱহাৰো আছে। ভাৰতৰ বাহিৰত ই বৌদ্ধ ধৰ্মৰ পাশ্চাত্য ৰূপকো বুজাব পাৰে। পিচে এই ব্যৱহাৰ খুব কমহে দেখা যায়।

## তথ্য সংগ্ৰহ


শ্ৰেণী:বৌদ্ধ ধৰ্ম
দ্য বুদ্ধ এণ্ড হিজ ধম্ম

***দ্য বুদ্ধ এণ্ড হিজ ধম্ম*** গৌতম বুদ্ধৰ জীৱন আৰু দৰ্শন বিষয়ক এক গ্ৰন্থ। এই গ্ৰন্থ লেখক ভীমৰাও ৰামজী আম্বেদকাৰৰ জীৱনৰ শেষ প্ৰকাশন। কুইন (২০১৫)ৰ মতে, এই গ্ৰন্থ নৱযান বৌদ্ধ ধৰ্মৰ এক ধৰ্মীয় গ্ৰন্থ হৈ পৰিছে।

## প্ৰকাশন
গ্ৰন্থখন ১৯৫৭ চনত প্ৰকাশ কৰা হৈছিল। তাৰ আগৰ বছৰ, অৰ্থাৎ ১৯৫৬ চনৰ ৬ ডিচেম্বৰ তাৰিখে কিতাপখনৰ লেখক ভীমৰাও আম্বেদকাৰৰ মৃত্যু হৈছিল। ইংৰাজীত লিখা এই কিতাপখন একে বছৰেই হিন্দী, গুজৰাটী, তেলুগু, মাৰাঠী, মালয়ালম, বাংলা আৰু কন্নড় ভাষালৈ অনুবাদ কৰা হৈছিল।

উৎস আদিৰ দৈতে আম্বেদকাৰৰ সংগ্ৰহ কৰা লেখ আৰু বক্তৃতাৰ একাদশ সংস্কৰণৰ লগতে এই গ্ৰন্থ ১৯৭৯ চনত পুনঃ প্ৰকাশিত হ'ল।

ভীমৰাও আম্বেদকাৰৰ মতে বৌদ্ধ ধৰ্মক সঠিকভাৱে বুজিবলৈ তিনিখন কিতাপ পঢ়াৰ প্ৰয়োজন, যাৰ মাজতে *দ্য বুদ্ধ এণ্ড হিজ ধম্ম* অন্যতম। আন দুখন কিতাপ হ'ল *[[বুদ্ধ এণ্ড কাৰ্ল মাৰ্ক্স]]* আৰু *[[ৰিভলিউছন এণ্ড কাউণ্টাৰ-ৰেভলিউছন ইন এঞ্চিয়েণ্ট ইণ্ডিয়া]]*।

## জনপ্ৰিয় মাধ্যমত
হিন্দী ভাষাত মুক্তি লাভ কৰা বোলছবি, *[[এ জাৰ্ণি অৱ সংযক বুদ্ধ]]*ৰ আধাৰ *দ্য বুদ্ধ এণ্ড হিজ ধম্ম*।

## তথ্য সংগ্ৰহ

## গ্ৰন্থপঞ্জী
* 
* Baumann, Martin (1991). "Neo-Buddhistische Konzeptionen in Indien und England: Zum 100. Geburtstag Bhimrao Ramji Ambedkars".  **, *43* (2), pp. 97-116.
* Fiske, Adele & Emmrich, Christoph (2004). The use of Buddhist scriptures in B.R. Ambedkar's *The Buddha and His Dhamma*. [In] Jondhale, Surendra; Beltz, Johannes (eds.). *Reconstructing the World: B.R. Ambedkar and Buddhism in India*. New Delhi: Oxford University Press.
* 

## বাহ্যিক সংযোগ

*  Book Online

শ্ৰেণী:বৌদ্ধ ধৰ্ম
বাদামী টুনি

**বাদামী টুনি** ( বৈজ্ঞানিক নাম - Lonchura atricapilla) টুনি চৰাইৰ প্ৰজাতিৰ এবিধ সৰু চৰাই। 

## বিৱৰণ
ফুটুকী টুনিৰ দেহৰ দৈৰ্ঘ্য সাধাৰণতে ১১-১২ ছে:মি: আৰু ওজন প্ৰায় ১৬ গ্ৰাম মান হয়। পূৰ্ণবয়স্ক ফুটুকী টুনিৰ ঠোঁটটো চুটি আৰু জোঙা হয়। ইয়াৰ মুৰ ক‌’লা, পাখি আৰু বুকু বাদামী, ঠোট নীল-ধোৱা বৰণৰ হয়।

## বিতৰণ
বাদামী টুনি ইণ্ডোনেছিয়া, কম্বোডিয়া, চিঙ্গাপুৰ,  চীন, টাইৱান, থাইলেণ্ড, নেপাল, ফিলিপাইন, বাংলাদেশ, ব্ৰুণেই,  ভাৰত, ভিয়েটনাম, মালয়েছিয়া, ম্যানমাৰ, লাওচ আৰু হাৱাই দেশত পোৱা যায়।
## তথ্য সংগ্ৰহ
কুমাঊঁনী ভাষা

**কুমাঊঁনী** (,  কুমাওনি) এটি ভাৰতীয়-আৰ্য ভাষা যি ২ নিযুততকৈ অধিক লোকৰ দ্বাৰা ভাৰতৰ উত্তৰাখণ্ড ৰাজ্যৰ কুমাঊঁ অঞ্চল আৰু পশ্চিম নেপালৰ ডোটী অঞ্চলত ঘাইকৈ কথিত। ১৯৬১ চনৰ জনগণনাত ১,০৩০,২৫৪ ভাৰতৰ কুমাঊঁনীভাষী লোক চিহ্নিত হৈছিল। এই সংখ্যা বাঢ়ি ২০১১ চনত ২.২ নিযুত হ'ল।

কুমাঊঁনী এটি বিপন্ন ভাষা নহয়, কিন্তু ইউনেস্ক'ৰ *আটলাছ অৱ দ্য ৱৰ্ল্ডছ লেংগুৱেজেছ ইন ডেঞ্জাৰ*ত এই ভাষাক অসুৰক্ষিত আখ্যা দিয়া হৈছে, যাৰ অৰ্থ হ'ল এই ভাষাৰ অস্তিত্ব বৰ্তাই ৰাখিবলৈ নিৰন্তৰ সংৰক্ষণৰ প্ৰচেষ্টা চলাই থাকিব লাগিব।

## লিপি
বৰ্তমানে কুমাঊঁনী দেৱনাগৰী লিপিত লিখা হয়।

## ভাষা পৰিয়াল
কুমাঊঁনী এটি ভাৰতীয়-আৰ্য ভাষা যি উত্তৰী ভাৰতীয়-আৰ্য ভাষাৰ অন্তৰ্গত। এই ভাষাৰ গোটৰ ভিতৰত ই কেন্দ্ৰীয় পাহাৰী ভাগত আহে, য'ত কুমাঊঁনীৰ লগতে গঢ়ৱালী ভাষাও আহে।

## ভৌগলিক অৱস্থান আৰু উপভাষা
কুমাঊঁ অঞ্চলত এই ভাষাৰ কেইবাটাও উপভাষা ব্যৱহাৰ কৰা হয়। ভাষাটোৰ উপভাষা চিহ্নিত কৰাৰ কোনো সৰ্বসন্মত বিধি নাই। ঘাইকৈ, অলমোৰা আৰু উত্তত নৈনিতালত কলি (বা কেন্দ্ৰীয়) কুমাঊঁনী কথিত, পিথোৰগড়ত উত্তৰ-পূব কুমাঊঁনী কথিত, দক্ষিণ-পূব নৈনিতালত দক্ষিণ-পূব কুমাঊঁনী কথিত আৰু অলমোৰা আৰু নৈনিতালত পশ্চিম কুমাঊঁনী কথিত।

বিশেষকৈ নিম্নলিখিত ভৌগোলিক বিতৰণ দেখা যায়:

* মল্ল আৰু তল্ল জোহাৰৰ (মিলম, মুনস্যাৰী) জোহৰী
* অসকোটৰ অসকোটী
* হল্দ্বানী আৰু ৰামনগৰৰ ভাভৰী
* দানপুৰৰ (বাঘেশ্বৰ, কপকোট) দানপুৰীয়া
* গনই-গংগোলীৰ (কাণ্ডা, বেৰীনাগ, গংগোলিহাট) গংগোলী
* অলমোৰাৰ খাসপাৰজীয়া
* চম্পাৱতৰ কুমাইয়া
* পালী-পচ্ছৌৰ (ৰাণীখেত, দ্বাৰহাট) পচ্ছৈ
* ফল্ডকোটৰ ফলঅকোটীয়া
* ঢ়ৌ-ছৌব্যন্সী (নৈনিতাল)
* চিৰাকোটৰ (দিদিহাট) চিৰলী
* সোৰ উপত্যকাৰ (পিথোৰগড়) সৰিয়ালী

নেপাল দেশৰ পশ্চিম অঞ্চলতো কুমাঊঁনীভাষী লোক আছে।

## ইতিহাস
alt=|thumb|কুমাঊঁ ৰাজ্যৰ ধ্বজ
alt=|thumb|220x220px|৯৮৯ খ্ৰীষ্টাব্দৰ কুমাঊঁনী ভাষাত লিখিত শিলালিপি, দেৱনাগৰী লিপিৰে।
কত্যুৰী আৰু চান্দ কালৰ অনেক শিলালিপিত কুমাঊঁনী ভাষাৰ ব্যৱহাৰ দেখা যায়। কুমাঊঁ ৰাজ্যতো এই ভাষাৰ ব্যৱহাৰ হৈছিল।

## আনুষ্ঠানিক স্বীকৃতি
ভাৰতীয় সংবিধানৰ অষ্টম অনুসূচীত কুমাঊঁনী আৰু গঢ়ৱালী ভাষা অন্তৰ্ভুক্ত কৰাৰ দাবী উঠি আহিছে। ২০১০ চনত ভাৰতৰ সংসদত ব্যক্তিগত সদস্যৰ এখন বিল উপস্থাপন হৈছিল কুমাঊঁনী আৰু গঢ়ৱালীক অষ্টম অনুসূচীত অন্তৰ্ভুক্ত কৰিবলৈ।

উত্তৰাখণ্ডৰ খিলঞ্জীয়া ভাষাৰ প্ৰসাৰ আৰু সগ্ৰক্ষণৰ উদ্দেশ্যেৰে ২০১৯ চনৰ ডিচেম্বৰত চৰকাৰে আনুষ্ঠানিক কুমাঊঁনী পাঠ্যপুথি মুকলি কৰিছিল কুমাঊঁ অঞ্চলৰ বিদ্যালয়সমূহত প্ৰথমৰ পৰা পঞ্চম শ্ৰেণীলৈকে পঢ়াবলৈ।

## কুমাঊঁনী সাহিত্য
কুমাঊঁনী ভাষাত লিখা কেইবাগৰাকীও উল্লেখনীয় লেখক আছে:

* লোকৰত্ন পন্ত বা গুমানী পন্ত (১৭৯০--১৮৪৬)
* গৌৰী দত্ত পন্ত "গৰুড়" (১৮৭২--১৯৩৯)
* চাৰু চন্দ্ৰ পেণ্ডেয় (১৯২৩--২০১৭)
* সৈলেশ মতিয়ানী (১৯৩১--২০০১)
* মোহন উপৰেতী (১৯২৫--১৯৯৭)
* ব্ৰিজেন লাল শ্বাহ (১৯২৯--১৯৯৮)

## তথ্য সংগ্ৰহ

## অতিৰিক্ত পঠনসামগ্ৰী

* 
* *Dr. Shashi Pandey, Ramesh Ch Pandey, Rama Pandey:* Uttarakhandi Lokoktiyan (Published 2014, Kumaoni and Garhwali Editions)
* *Devidatta Sarma*; Linguistic geography of Kumaun Himalayas: A descriptive areal distribution of Kumauni language (Studies in Tibeto-Himalayan languages). Mittal Publications; 1994. ISBN&nbsp;81-7099-529-9.
* *Devidatta Sarma*; The formation of Kumauni language (SILL : series in Indian languages and linguistics). Bahri Publications; 1985. ISBN&nbsp;81-7034-005-5

## বাহ্যিক সংযোগ

* Kumaoni Language and Literature
* UNESCO
* Uttarakhandi Lokoktiyan (Kumaoni Sanskaran) 

শ্ৰেণী: ভাৰতৰ ভাষা
শ্ৰেণী: ভাষা